Peronig | Daskor\n– Treuziñ a rankan, da gentañ, ar c’hoad strobinellus. Kement hini a zo aet ennañ, em raok, a varvas eno gant ar skuizhder hag an naon. Mar gellan e dreuziñ, en em gaout a rin gant ur c’hornandon a zoug ur c’hleze a dan a laka pep tra stoket gantañ da vont e ludu. Chom a ra e-kichen ur wezenn avaloù ma tlein kemeret un aval diouti. Goude-se e kavin ar vleunienn a c’hoarzh, m’emañ ouzh he diwall ul leon, e voueñ graet gant naered wiber. Kutuilh a rankin ar vleunienn. Goude e tremenin dre lagenn an dragoned, ha dre draonienn ar plijadurezhioù, hep chom enni. Degouezhout a rin, neuze, gant ur stêr n’eo, enni, nemet ur gwez. Eno en em gavo un itron, du he gwiskamantoù. He c’hemeret a rin a-dreñv va c’hein, war varc’h, ha deskiñ a rin, diganti, un tu pe du da ober va zaol.\nAn den gwenn-erc’h e varv a reas ur c’helc’h er boultrenn o lavaret, a vouezh izel, komzoù desket d’ar sorserien gant an diaoul. Ha goude e lavaras, kreñv e vouezh.\nKemeret a ra ur chapeled, ur sutell skav, un tamm bara frotet gant kignen. Teurel a ra ar pezh a chome eus e vara, a-dammouigoù, war an hent ma’z a gantañ, bemdez, al langouineg.\nA-benn ur pennadig, Rojear a zeu war e gazeg, an ebeul ouzh he heuliañ, pell diouti, peogwir e chom da zebriñ an tammouigoù bara.\nBez ez eus en he c’hreiz ur wezenn avaloù leun a frouezh ma chom dirazi ar c’hornandon e gleze en e zorn.\n– Chomit sioul-bras, me ho ped. N’em eus ken c’hoant nemet tremen da vont da Gerglaz. An aotroù ar c’helc’hier en deus va gopreet da labousetaer, rak kement tra a sav e Kerglaz a zo lonket a-grenn gant al laboused. Prestet en deus din e varc’h, evit m’en em givin kentoc’h eno.\n– Diskouez din ’ta, penaos e rez, rak kement aval ’zo ouzh va gwezenn a vez debret ivez.\nHa Peronig ha diskenn diwar varc’h, stagañ penn al lindag ouzh ar wezenn ha reiñ ar penn all da zerc’hel d’ar c’hornandon. Tennañ a ra neuze, en un taol kont, ar skoulm red, ha setu ar c’hornandon paket. Daoust dezhañ da dripañ start gant e dreid war an douar n’hell ket en em zistagañ, peogwir eo bet al lindag soubet en dour benniget. Peronig a gemer un aval, hag e pign adarre war an ebeul.\nErru eo e-tal ur vodenn wez burzhudus ma weler, en he c’hreiz, ar vleunienn a c’hoarzh. Al leon kounnaret, nae-red wiber en e voueñ, en em strink outañ.\n– Degas da Rojear ur pastez alc’hwedered.\nEz en em gav, goude-se, gant lagenn an dragoned. A-boan eo aet en dour, ma’z en em strink ar re-se outañ evit hel lonkañ. Met Peronig a ro dezho greun eus e chapeled, evel ma roer ed d’an houidi. Ha da bep greunenn lonket, un dragon a varv o treiñ e gof war-zu an neñv. Ha Peronig a zeu, yac’h-pesk, d’an tu all d’al lagenn.\nEmañ, war ribl ar stêr, un itron azezet, he gwiskamant du, he dremm ken melen hag hini ur sinaadez.\n– N’az pez ket a aon razon eme an itron. Ar c’hontrol-bev eo. Me a roio dit ur skoazell vras. Ro an aval da zebriñ d’ar c’helc’hier, mar gellez. Neuze ne vezo mui divarvel ; n’em bezo ken tra da ober nemet her stekiñ. Mervel a ray raktal.\n– Ar vleunienn a c’hoarzh a zigor kement dor ’zo.\nEvel-se eo e teuas Peronig, ar bugel dianzavet, da vezañ ur priñs bras ha galloudus, a-drugarez d’e galon greñv ha d’e spered ijinus.\nBook traversal links for Peronig\n‹ Yann Postig\nMarv Tristan ›


Arzhur ha bugale an Daol-Grenn war Brezhoweb\nAccueil>Actualités / Keleier>Sur le Web>Arzhur ha bugale an Daol-Grenn (Kronikenn ar sizhun)\nFlorent Grouin 4 mars 2022\tRéagissez et donnez votre avis ! 156 Vues\nKronikenn ar Merc’her 2 a viz Meurzh 2022\nAn dresadenn-vev a heul troioù-kaer Arzhur yaouank, hag a teuio da vout Roue Breizh un deiz bennaket, hag e vandennad vignoned, bodet tro-dro d’an Daol-Grenn. Stourm a reont a-enep enebourien a bep seurt, hudourien, erevent, aveit gwareziñ ar c’hastell Kameled, ar c’hleze Kalet-Voulc’h – Excalibur e galleg ma faot deoc’h – hag ar Roue Uter.\nSkignet ‘vo 2 rann nevez bep sadorn war Brezhoweb, e-pad ur bloaz., hag e vo 52 rann da welet. Lakaet eo bet ar rann 1añ en fe fezh war YouTube. Un dresadenn-vev evit ar vugale adalek 8 vloaz, pe 9 bloaz lakaomp.\nArzhur ha bugale an Daol-Grenn, Mojennoù Breizh\nBout ‘zo un dra nevez en ur mod gant an dresadenn-vev-mañ, An aergelc’h, pe an tem ma faot deoc’h, hag a denn deus Breizh. Aze gant Arzhur ha bugale an Daol Grenn hon eus, evit ar wech kentañ marteze, un dresadenn-vev hag a lak war-wel Mojennoù hor bro.\nAdkavet e vo razh an traoù liammet gant Mojennoù Arzhur, an tudennoù evel-just, evel Guenièvre a zo deuet da vout Gwenivar pe an hudour Marzhin ‘vel just, met ivez lec’hioù ‘zo evel an Draonienn hep distro pe c’hoazh ar c’hleze mojennek Kalet-Voulc’h.\nUr meskaj etre avanturioù, Mojennoù, met istoer ivez, peogwir e vo un digarez evit ar vugale da zeskiñ traoù diwar-benn ar C’hrenn amzer, prantadoù kompliket evel ar brezelioù, pe an naonegez ‘barzh ar vro.\nLakaet ‘oa bet war-wel an dresadenn-vev-mañ war Ar Gedour ar sizhun tremenet gant Erwan, Arzhur ha bugale an Daol-Grenn / Dessin animé en breton.\nSellet ouzh rannoù Arzhur ha bugale an Daol Grenn


==> Making package: sasquatch-git 20180522.r58-1 (Fri Dec 18 16:51:16 2020)\n==> Making package: sasquatch-git 20180522.r58-1 (Fri 18 Dec 2020 04:51:38 PM EST)\nTotal Installed Size:  32.42 MiB\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs.o unsquashfs.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-1.o unsquash-1.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-2.o unsquash-2.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-3.o unsquash-3.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquash-4.o unsquash-4.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o swap.o swap.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o compressor.o compressor.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs_info.o unsquashfs_info.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o gzip_wrapper.o gzip_wrapper.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o lzma_wrapper.o lzma_wrapper.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/Alloc.o LZMA/lzma465/C/Alloc.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzFind.o LZMA/lzma465/C/LzFind.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaDec.o LZMA/lzma465/C/LzmaDec.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaEnc.o LZMA/lzma465/C/LzmaEnc.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o LZMA/lzma465/C/LzmaLib.o LZMA/lzma465/C/LzmaLib.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o xz_wrapper.o xz_wrapper.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o lzo_wrapper.o lzo_wrapper.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o read_xattrs.o read_xattrs.c\ncc -march=armv8-a -O2 -pipe -fstack-protector --param=ssp-buffer-size=4 -fcommon -I. -I./LZMA/lzma465/C -I./LZMA/lzmalt -I./LZMA/lzmadaptive/C/7zip/Compress/LZMA_Lib -D_FILE_OFFSET_BITS=64 -D_LARGEFILE_SOURCE -D_GNU_SOURCE -DCOMP_DEFAULT=\_"gzip\_" -Wall -Werror  -DGZIP_SUPPORT -DLZMA_SUPPORT -DXZ_SUPPORT -DLZO_SUPPORT -DXATTR_SUPPORT -DXATTR_DEFAULT -D_FORTIFY_SOURCE=2  -c -o unsquashfs_xattr.o unsquashfs_xattr.c\n==> Finished making: sasquatch-git 20180522.r58-1 (Fri 18 Dec 2020 04:53:32 PM EST)\nTotal Removed Size:  32.79 MiB


Ar brezhoneg a gan : Un abadenn nevez war Brezhoweb !\nAr brezhoneg a gan, Brezhoweb.\nPublié le 12/11/19 12:01 -- mis à jour le 12/11/19 12:01\nBrezhoweb, ar chadenn tele nemeti e brezhoneg penn-da-benn, a skign un abadenn nevez evit lakaat ar vrezhonegerien da wellaat o live yezh, a-drugarez d'ar c'hanaouennoù brezhonek. Ur rann nevez a vo skignet bep Lun, nemet e-pad ar vakañsoù.\nAn abadenn a vez kinniget e brezhoneg gant Dewi Sibéril, hag istitlet e brezhoneg hag e galleg, pep hini da choaz.\nE brezhoneg ne vez ket kontet evel ma vez graet e galleg. Peurliesañ e vez lakaet ar bihanañ niver da gomañs.


Pajenn:Morvan - Kenteliou hag istoriou a skuer vad evit ar Vretoned, 1889.djvu/121 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/121\ngær ; mall o devoa da velet mam ar c’hrouadur. Houma, ec’h ellet cridi, a ioa el levenez abaoue me devoa bet ar c’helou, hogen pa errujont, ar bugel a ioa skuis maro hag a ieas da gousket ep dibri tam ; ha setu ar vam ankeniet ha nec’het. Sonjal a rea oa bet tromplet pa voa lavaret dezhi e voa pare he map. Antronoz vintin avad e voue dinec’het pa velas Jul oc’h taol o tibri c’hoek ; muia a ioa da ober oa miret outhan da zibri re.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/121&oldid=161769 »\nKemmoù diwezhañ degaset d'ar bajenn-mañ d'an 9 Mae 2020, da 10:09.


Galliom – Germaniom – Arsenik\nNiver atomek 32\nAozadur elektronek [Ar] 3d10 4s2 4p2\nNiver oksidadur +2, +4\nSkin atomek 187\nTolz atomek 72,64\nUn elfenn gimiek eo ar germaniom ; Ge eo e arouez kimiek, 32 e niver atomek ha 72,64 e dolz atomek. Ur metaloid eo ar germaniom.\nSina eo ar c'henderc'her germaniom pennañ er bed (80 000 tonennad e 2011, dirak Rusia (5 000 t) ha Stadoù-Unanet Amerika (3 000 t). Ouzhpenn da gement-se, 30 000 t a c'hermaniom a voe kenderc'het er broioù all e 2011.\nE 1869 e skrivas Dmitriy Mendeleyev en e Daolenn, linenn 10 : C=12 Si=28 ?=70 Sn=118 ; rakjedet en devoa neuze e vije un elfenn naturel he zolz atomek dambar da 70, etre ar silikiom hag ar staen.\nE 1885 e voe dizoloet en ur vengleuz ur meinad nevez aozet gant arc'hant, sulfur hag un elfenn dianav. Gant ar c'himiour Clemens Alexander Winkler e voe termenet an elfenn nevez-se e 1886, ar maenad o vezañ Ag8-?-S8. Diwar anv latin e vro, Germania, e vadezas Clemens Winkler an elfenn nevez.\nAbalamour ma 'z eo perzhioù ar germaniom tost da re an arsenik 33As ha da re ar stibiom 51Sb e voe goulennoù a-zivout lec'h ar germaniom e Taolenn D. Mendeleyev, hogen dre m'en devoa ar c'himiour rusat rakwelet e vije un elfenn gant perzhioù kar d'an hini nevez-dizoloet e voe divizet e oa 32Ge an elfenn-se, ar pezh a voe kadarnaet pa c'hallas C. Winkler dielfenniñ 500 kg eus ar maenad e 1887.\nUr metaloid lufrus gwenn-arc'hriz eo ar germaniom. Damheñvel eo e berzhioù kimiek ouzh re e amezeien e strollad ar c'harbon, ar silikiom hag staen.\nEvel ar silikiom e tazgwered gant an oksigen en natur, hogen re gizidik eo ouzh an oksigen setu ne vez ket kavet germaniom glan war an douar (pa gaver silikiom en e stumm glan). Da ledreüzenn e tro ar germaniom pa vez puraet.\nDigemm e chom pa vez lakaet da zaremprediñ aer, dour, ur vazenn hag an darn vuiañ eus an trenkennoù — gant an drenkenn nitrek HNO3 avat e vez peuroksidet.\nPemp izotop eus ar germaniom a gaver war an Douar : 70Ge, 72Ge, 73Ge, 74Ge ha 76Ge, a zo un tammig skinoberiek.\nAn izotop 74Ge a gaver an aliesañ, 36 % eo e builhder naturel (da lavaret eo ez eus 36 % eus 74Ge er germaniom a gaver en natur).\nPa vez bombezennet gant rannigoù A e ro an izotop 72Ge an izotop 72Se (Seleniom) en ur zistagañ elektronoù karget a c'hremm ; neuze ez arverer 72Ge kemmesket gant radon da fardañ daspugnerioù atomek.\nPa vez e-unan (tennet eus ur maenad) e vez ar metaloid germaniom arveret evel ul ledreüzenn en transistorioù, a voe an diazez eus an ardivinkoù elektronek arnevez kentañ ; e-pad un dek bloavezh bennak e voe ar germaniom an elfenn nemeti a veze implijet da sevel transistoroù, hogen 2 % hepken eus an ardivinkoù elektronek a-vremañ zo diazezet war ar germaniom, a zo bet erlec'hiet gant ar silikiom dreistpuraet. Ar c'hendeuzad silikiom-germaniom (Si-SiGe) avat a vez implijet en ardivinkoù a-vremañ peogwir ez eo kalz buanoc'h eget ar silikiom.\nUn implij all zo bet kavet d'ar germaniom koulskoude : fardañ GeO2, a vez arveret en neudennoù luc'hek a ya da sevel ar rouedadoù pellgehenterezh a gas an ditouroù niverel dre ar bed a-bezh.\nEr c'helligoùigoù-heol e vez implijet ivez, evel el lestrig-ergerzher Curiosity a zo war ar blanedenn Meurzh.\nE Japan hepken ez arverer GeO2 evel trelusker da fardañ ar mezell PET, da lavaret eo polietilen tereftalat (C10H3O4)n.\nAdtapet diwar « https://br.wikipedia.org/w/index.php?title=Germaniom&oldid=1937511 »\nKemmoù diwezhañ degaset d'ar bajenn-mañ d'an 24 Gen 2022, da 08:19.


Buhez ar Sent/1912/Paulin - Wikimammenn\nBuhez ar Sent/1912/Paulin\n◄ Mewen Paulin Aaron ►\nEil devez warn-ugent a Vezeven\nEskob Nol (353-431)\nDen ebet ne glaskas en em guzan muioc’h evit sant Paulin, ha den ebet n’eo bet ken brudet hag hen.\nSant Ambroaz, sant Augustin, sant Jerom ha sant Gregor, brasan doktored iliz ar c’huz-heol, o deus grêt e veuleudi.\nE dud a oa kristenien, ginidik eus a Rom ; madou bras o devoa en Itali, er Spagn hag en Bro-C’hall. E dad, gouarner koz Bro-C’hall, a oa en em dennet en Bourdel da vevan diouz e zanve. Paulin a c’hanas er gêr-ze ; ar barz Auzon a skolaas hag a garas anezan evel e vab, hag a reas d’an impalaer Grasian e hanvan da c’houarner er C’hampani.\nPa varvas Grasian (383), e tistroas da Vro-C’hall hag en em dennas en kastel Ebromagus, peder leo diouz Bourdel, elec’h ma ’n em droas war ar skridou ha war ar gwerziou, evel e vignon Auzon, a veve ive tostik eno.\nPaulin en devoa tregont vla ; dour ar vadeziant n’en devoa ket redet c’hoaz war e dâl. Epad m’oa bet er C’hampani, en devoa gwelet eleiz a viraklou o c’hoarvezout en Nol, war be ar beleg merzer sant Feliks ; goude-ze en devoa komzet gant sant Ambroaz, en Milan ; e oa bet pareet diouz ar boan daoulagad gant sant Martin a Dour ; kemeret en devoa evit pried eur Spagnolez pinvidik hag eur gristenez vat, he hano Tereza. Kement-se holl en devoa e droet, a nebeudou, warzu Jezuz-Krist, hag er bla 389, sant Delphin, eskob Bourdel, hen badezas.\nHiviziken, e delen a varz a zono skiltrusoc’h ha kaeroc’h evit biskoaz, rak ne zono ganti nemet soniou kristen, ha fe e vugaleach, dihunet goude eur mored a dregont vla, a yelo ar vrud anezi dre ar bed holl.\nPrest goude e vadeziant, en em dennas er Spagn gant Tereza deut da vezan e c’hoar ; en Barselon e oe beleget ; ac’hane ec’h eas da chom da Nol, e-tal be sant Feliks, elec’h ma c’hoantae tremen ar rest eus e vue o heuilh an doare-bevan a verke d’ezan sant Jerom (394).\nP’en em vrudas ar c’helou-ze, eleiz eus e vignoned a gavas abeg ennan. Auzon, dreist-oll, en devoe rann-galon, hag a skrivas d’ezan eur bern liziri d’e bidi da zizrei da Vourdel.\nPaulin ne reas van ebet. Ar pez a glaske oa bezan dianavezet hag ankouaet gant an dud, ha tostât ouz Doue dre ar beden hag ar binijen.\nEn em gavet en Nol, e lakas sevel daou vanati neve ; en em denn a reas en unan aneze gant eun nebeut gwazed, c’hoant d’eze da vevan eveltan pell diouz trouz ar bed. Tereza, gant eun nebeut merc’hed, a ’n em dennas en egile.\nLakat a reas sevel ive eun iliz eus ar re binvidikan war be sant Feliks.\nEr bla 409, eskob Nol o vezan deut da vervel, e oe gret da Baulin kemer e gador. Vandaled an Afrik a ziskennas en amzer-ze en Itali hag a laeras bagadou kristenien ; an eskob santel a roas e beadra da zasprenan ar muian ma c’hellas eus e dud. Eun intanvez a deuas d’en em erbedi outan evit he mab ; Paulin, ha n’en devoa netra ebet ken, kentoc’h evit lavaret nan d’ar vaouez kez a oa dirakan, a yeas d’an Afrik, hag a ’n em lakas e-unan er prizon en plas he mab.\nA-benn eur pennad, koulskoude, ar gouezidi a gemeras true outan hag e c’hallas adarre dizrei d’e eskopti ; digemeret a oe ouz son ar c’hleier, ar bleuniou o kouezan warnan a bep tu.\nMervel a reas en e driouec’hvet blavez ha tri-ugent.\nE gorf a oe sebeliet, da gentan, e-tal be sant Feliks ; goude-ze e oe digaset da Rom hag enoret en iliz Sant-Berthele. Pi X a c’hourc’hemennas ma vije dizroet he zenzor da iliz Nol.\nAdtapet diwar « https://br.wikisource.org/w/index.php?title=Buhez_ar_Sent/1912/Paulin&oldid=37863 »\nKemmoù diwezhañ degaset d'ar bajenn-mañ d'an 27 Mez 2012, da 11:16.


Pajenn:Le Clerc - Ma beaj Jeruzalem, 1902.djvu/346 - Wikimammenn\nPajenn:Le Clerc - Ma beaj Jeruzalem, 1902.djvu/346\nha hini ar Be Santel, a gavan ’nê hanval-tre. ’Uz d’ar *oarek a c’holo bep taul, eun toullik, a vije laket ennan eun deverez-eoul groet gant pri poac’het. Pa vije dispennet ar c’horf, e vije kleinket ar relego en eur c’houf men, d’ean daou droatad a hed war unan a ledander.\nAn toullo bihan hon deuz gwelet ’nê daou ha daou, unan a bep tu d’an hini braz ebarz ar gampr kentan a zigor bep hini ’nê war eur forn-arched : plas adarre ’vit ken ’liez a gorf. An holl doullo, braz ha bihan, a vije stoufet.\nO sellet an *hevelep beio, e teu sonj d’in euz ar C’hatakombo. An hano-man a roer d’ar berejo kristen a zo bet kavet dindan an douar war hed taul da Rom, hag a dalvee da ilizo d’ar gristenien gentan, en amzer e oant goall gaset gant an impalaerien. Kals donoc’h, avad, ha kals brasoc’h eo ar C’hatakombo ’vit Be ar Rouane. Ha neuze muioc’h teneraet e ve ar galon gristen gant ’pez a weler enne.\nEun dra c’hoaz a deuan da c’houzont diwar-benn Be ar Rouane : Frans eo e berc’hen aboue eun triugent vla ’zo bennag, ha hi a bæ an Turk a zo karget d’hen dioall.\nBreman e tistroan d’ar gær. Daoust d’in da gerzet war ma *nanf, en em *divian buhan : ken devuz eo an domder !\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/346&oldid=108601 »\nKemmoù diwezhañ degaset d'ar bajenn-mañ d'an 29 Gwe 2017, da 15:54.


Pajenn:Perrot - Bue ar Zent.djvu/639 - Wikimammenn\nPajenn:Perrot - Bue ar Zent.djvu/639\nglac’har en devoe d’o gwelet o vervel holl er Palestin, gant eur c’hlenved stagus. Goude bezan sebeliet o c’horfou gwellan m’halle, e tizroas d’e vro : seiz vla oa bet oc’h ober e dro. Prest goude e varvas en Anderlek, d’an 12 a viz gwengolo 1012.\nHirie en em gav, ouspen, gouel sant Levias, abad en Arvorik. Bezan ’n eus eur chapel en Tredarzek, elec’h m’eo pedet evit ar vugale dinerz ha klanvidik.\nGrêt aluzen gant ho tanve, ha na dennet ket ho taoulagad diwar ar paour, evit ma na deuio ket an Otrou Doue da dennan e re diwarnoc’h ; mar hoc’h eus kalz, roët kalz ; mar hoc’h eus nebeut, roët nebeut ; mes roët a galon vat an nebeut a rofet.\nKomzou Tobias d’e vab.\nTrizekvet devez a viz Gwengolo\nSantez Katel Fieschi\nKatel Fieschi a oa ganet en Jen, er bla 1447, hag a ziskouezas abred merkou anat eus he zantelez da zont. Kerkent hag an oad a eiz vla, he brasan plijadur oa deski gwirioneziou ar fe.\nD’an oad a drizek vla e c’hoantaas mont da leanez, mes he c’herent a viras outi, ha tri bla goude e timeze d’eun dijentil eus Jen, e hano Julian Adorno.\nHeman a oa ken troet war ar c’hoari, ma teuas a benn, ne oe ket pell, da goll e zanve ha hini e wreg ; mes n’eo ket an dra-ze c’hoaz eo a c’hlac’hare ar muian Katel ; ar pez a ranne he c’halon oa gwelet ar vue fall a rene ive ; ne baoueze da c’houlenn evitan ouz Doue ar c’hras d’en em gonvertisan. En miziou divezan ar bla 1497, e chomas klanv war e wele : louzeier ar vedesined, elec’h ober vad d’ezan, a wasaas e glenved, ha dont a reas da vezan ken drouk ma oa eur binijen chom en e gichen. Katel, ouz e welet o pec’hi evel ma rê, a grogas aon enni na vije dao-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/639&oldid=140931 »


Arthur Schopenhauer en e yaouankiz, poltred gant Ludwig Sigismund Ruhl, 1815\nArthur Schopenhauer (Danzig, 22 C'hwevrer 1788 – Frankfurt am Main, 21 Gwengolo 1860) a oa ur prederour hag ur c'helenner skol-veur.\nSevel a reas ur c'helenn a-zivout gouiziadoniezh, usvedoniezh, kenedouriezh ha divezelezh. En em lakaat a rae da heulier Immanuel Kant (1724-1804) hag implij a reas prederouriezh e vestr evit frammañ e soñj dezhañ.\nE-touez ar brederourien eus an XIXvet kantved e tiorroas meizad an uhelvennaderiezh dangorel. Hennezh a voe unan eus ar brederourien alamanek kentañ hag o deus diorroet ar mennozh ma vez renet an hollved gant ur bennaenn ziboellek.\nAdtapet diwar « https://br.wikipedia.org/w/index.php?title=Arthur_Schopenhauer&oldid=1924464 »


Life With Murder | Soubenn ar geek\nNous, Asnastasia R. 1 – Villa Ipatiev »\nUn teulfilm souezhus eo Life With Murder. An istor a gont a zo souezhus kentoc’h, rak n’eo ket re souezhus ar film e-unan.\nE miz Genver 1998 eo bet muntret Jennifer, plac’h yaouank laouen a 18 vloaz. Kavet e vez gant he zud, lazhet eo bet en ti, tennet warni meur a-wech.\nBadaouet int gant-se eveljust. Spontusoc’h c’hoazh e tro an traoù pa ziskouez ar poliserien bezañ kendrec’het eo bet lazhet gant he breur, Mason.\nSavet eo ar film evit lakaat ar seller un tammig e memes saviad hag ar familh, e keñver kronologiezh. Da gentañ an doare ma kont Mason un istor iskis, gant paotred a vefe deuet en ti hag all. Tamm-ha-tamm e lâr Mason traoù, d’ar polis, d’e gward en toull-bac’h, d’e dud. Dibosupl eo kompren petra ‘zo c’hoarvezet resis e penn ar paotr.\nAr c’houblad a vez klevet, c’hoarezed an tad, Brian ivez. Gwelet e vez pep tra dre sell ar familh, peogwir o deus divizet chom feal d’o familh ha kenderc’hel da zaremprediñ Mason. Kalonek spontus eo an dud-se.\nSimpl awalc’h eo ar film a ginnig just dont en-dro war un darvoud bet. Savet mat evit ma vefe sachet evezh ar seller ha peadra a zo da brederiañ, war petra ‘zo c’hoarvezet resis eus un tu met dreist-holl penaos e rafemp ni evit tallañ ouzh ur saviad ken divoutin ha direizh…\nThis entry was posted on Mae 5, 2012 at 9:56 g.m. and is filed under Filmoù.\tYou can follow any responses to this entry through the RSS 2.0 feed. You can leave a response, or trackback from your own site.\nUr respont to “Life With Murder”\nWe Need to Talk About Kevin « Soubenn ar geek Says:\nMae 9, 2012 e 2:32 g.m.\n[…] a seblant e fell din sellet ouzh ur bern filmoù a vir da gaout c’hoant bugale (Life With Murder da skouer)… Kalz kaoz a oa bet eus We Need to Talk About Kevin warlene met re lezirek e oan […]


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/281 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/281\nACTOU AN EBESTEL, XXI.\nveza liammet, mes ive da vervel en Jerusalem evit hano an Aotrou Jesus. (14) Evel-se, pa n’hon doa ket gallet hen distrei, e choumjomp tranquil hag e leverjomp : Ra vezo great bolontez an Aotrou !\n(15) Eun neubeud deiziou goude-ze, o veza great hor pakajou, e pignjomp da Jerusalem. (16) Hag eun diskibl-benag euz a Cezare a zeuaz ive ganeomp, o tigas ganthe Mnason, eun den euz a Cyprus, eun diskibl koz, e ti pehini e tliemp loja.\n(17) Pa oemp erruet en Jerusalem, ar breudeur a zigemeraz ac’hanomp gant levenez. (18) Hag an deiz varlerc’h, Paol a zeuaz ganeomp da di Jakes, hag an holl re ancien en em zastumaz eno. (19) Ha goude m’hen doe ho briatet, e contaz dezhe piz an traou hen doa great Doue dreizhan, e-touez ar Jentiled. (20) Pa glevjont kement-se, e c’hlorifijont an Aotrou, hag e leverjont da Baol : Breur, gwelet a rez ped mil a zo euz ar Judevien hag ho deuz credet, hag holl emaint douget evit al lezen. (21) Hogen, klevet ho deuz divar da ben penaos e teskez an holl Judevien a zo e-touez ar Jentiled, da zilezel Moises, en eur lavaret dezhe na dleont ket circoncisa ho bugale, nag heuil ar c’hiziou. (22) Petra eta a zo da ober ? Sur a-walch ar bobl en em zastumo assambles ; rag klevet a raint ez oud erruet. (23) Gra eta ar pez ma’z eomp da lavaret : Pevar den hon euz hag ho deuz great eur voeu ; (24) kemer anezhe ganez, en em burifi assambles ganthe, ha pae ho dispignou, evit ma c’hellint touza ho fennou, ha ma ouezo an holl penaos n’eo ket gwir an traou ho deuz klevet divar da ben, mes e kendelc’hez da viret al lezen. (25) Evit ar pez a zell ar Jentiled pere ho deuz credet, hon euz decidet ha scrivet dezhe penaos na dlient miret netra euz ar seurt-se, mes hep-ken en em viret diouz ar pez a zo sacrifiet d’an idolou, diouz ar goad, diouz kig loened mouget ha diouz an debauch. (26) Neuze Paol, o veza kemeret an dud-se, hag o veza en em burifiet ganthe, a antreaz ganthe en templ an deiz var-lerc’h, hag a roaz da anaoud ped devez e padje ar burification, hag an deiz ma vije great an offrans evit pep hini anezhe.\n(27) Hogen, evel ma oa ar seiz devez tost da veza echuet, ar Judevien euz an Azi, o velet anezhan en templ, a lakaz ar bobl holl d’en em zevel, hag a daolaz ho daouarn varnezhan, en eur grial : (28) Tud a\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/281&oldid=125394 »


Jack Butler (Jiwarli) - Wikipedia\nJack Butler (Jiwarli)\nArabat mesklañ gant ar skrivagner stadunanat, gwelet Jack Butler (skrivagner)\nJack Butler (4 Mae, 1901 – 10 Mae, 1986) oa komzer diwezhañ ar yezh Jiwarli en Aostralia. Gantañ e voe dastumet ar pezh brasañ a ouiomp hiziv diwar-benn ar yezh-mañ.\nMab ur mesaer deñved gwenn anvet Dick Butler hag ur vaouez aborigen anvet Silver e oa. Desavet e voe gant e vamm hag e leztad, Jinapuka, aborigen ivez, en Ullawarra Station ha Glen Florrie Station.\nE Glen Florrie Station e kamp an Aborigened e teskas yezhoù ha boazioù dezho o sellout ouzh ar re gozh. Ar jiwarli a blije dezhañ ar muiañ. Deskiñ a reas anezhañ gant Wangki, pe 'Stumpy' evel e oa graet anezhañ gant ar re wenn. Deskiñ a reas ivez ar jurruru hag an thalanyji.\nTremen a reas al lod brasañ eus e vuhez den en oad e Mount Stuart Station e-lec'h ez eas e darempred gant giz-vuhez ar c'hornog. Dimeziñ a reas gant Molly Ashburton e 1927 ha pevar mab o doe. Mont a reas da vevañ war e leve en Onslow er bloavezhioù 1970 ha mervel a reas e Carnarvon d'an 10 a viz Mae 1986.\nTitouroù diwar e benn hag hini ar yezh hag ar sevenadur Jiwarli gant Skol-Veur Melbourne.\nAdtapet diwar « https://br.wikipedia.org/w/index.php?title=Jack_Butler_(Jiwarli)&oldid=1458558 »\nYezherien ziwezhañ Aostralia\nKemmoù diwezhañ degaset d'ar bajenn-mañ d'an 4 Ebr 2013, da 01:33.


Franz Karl von Österreich - Wikipedia\nFranz Karl von Österreich (1802-1878) a oa arc'hdug Aostria, ha trede mab an impalaer Franz II hag e bried Maria Teresa di Borbone-Napoli. Tad e oa d'an impalaer Franz Joseph.\nE vreur Ferdinand Iañ a oa o ren met n'en doa bet pennhêr ebet. Franz Karl eta a oa da ren war e lerc'h. Met a zilezas e vreur ar galloud, goude Dispac'h Aostria, e kavas gwell Franz Karl lezel e wirioù gant e vab henañ.\nDekvet bugel ha trede mab an impalaer Franz II an Impalaeriezh Santel e oa. Tri bloaz e oa e 1805 pa voe trec'h Napoleon war arme Aostria en emgann Austerlitz. En 1807, pa oa pemp bloaz, e varvas e vreur Joseph Franz, hag o mamm ivez.\nAdtapet diwar « https://br.wikipedia.org/w/index.php?title=Franz_Karl_von_Österreich&oldid=1878770 »\nDernière modification le 14 Mez 2020, à 20:19\nKemmoù diwezhañ degaset d'ar bajenn-mañ d'an 14 Mez 2020, da 20:19.


Sul ar Bleuñv – Lann-Anna\nHome Gregorian Sul ar Bleuñv\nSul ar Bleuñv er "stumm Ordinal"\nDimanche des Rameaux dans la "forme ordinaire"\nAviel Tregerzh Jezuz e Jeruzalem\nBenniget an hini a zeu e anv an Aotrou Doue.\nHa pa voent erru tost da Jeruzalem ha degouezhet e Betfage war-dro menez an Olived, neuze e kasas Jezuz daou eus e ziskibien en ur lavarout dezho: «It d’ar gêriadenn a zo dirazoc’h; ha diouzhtu e kavot un azenez stag hag un azenig ganti; he distagit hag o degasit din. Mar bez lavaret deoc’h un dra bennak, respontit: »An Aotrou en deus ezhomm anezho », ha diouzhtu goude en o taskoro deoc’h.» Kement-mañ a zegouezhas evit ma teufe da wir komz ar profed: «Lavarit da verc’h Sion: Setu ma teu davedout da Roue, diloc’h, azezet war un azenez ha war un azenig, mab an hini a zoug ar yev.»\nMont a reas eta an diskibion hag o vezañ graet evel m’en devoa Jezuz kemennet dezho, e tegasjont ganto an azenez hag an azen bihan. Kempenn a rejont o mantelloù warno hag e rejont dezhañ azezañ. Ur maread a dud a ledas o mantelloù war an hent; darn all a droc’he skourroù diouzh ar gwez hag o strewe war an hent. Hag an engroez tud-se, en e raok ha war e lerc’h, a youc’he:\n«Hozanna da Vab David! Ra vo benniget an hini a zeu e anv an Aotrou!\nHozanna e barr an Neñvoù !»\nSul ar Bluñv\nSalm 117, 1-22-23-27-28\nHozanna da vab David! Benniget an hini a zeu en anv an Aotroù, roue Izraël,\nHozanna e barr an Neñvoù!\nougit klod d’an Aotrou evit e vadelezh !\nAr maen bet distaolet gant ar saverion,\na zo deuet da vezañ maen-uhel ar c’horn;\nDoue eo an Aotrou,\nlakaet en deus e sklêrijenn da splannañ warnomp.\nUrzhiit an ambrougadeg bodoù glas en ho torn\ntre betek kernioù an aoter.\nBugale an Hebreed, en o daouarn bodoù olivez, a zeuas da gaout Jezuz, o hopal hag o youc’hal: Hozanna e barr an Neñvoù.\n& eus ar salm 23\nO Porzhioù, savit ho talbennoù,\nIt war wint, o Dorioú peurbadel,\nma’z antreo ar Roue Klodus !\nHa piv eo ar Roue Klodus-se?\nAn Aotrou kadarn ha galloudek,\nan Aotrou galloudek en emgannoù.\nAotrou al luoz\neñ eo ar Roue Klodus.\nIngrediénte Dómino in sanctam civitátem, Hebræórum púeri resurrectiónem vitæ pronuntiántes, * Cum ramis palmárum : Hosánna, clamábant, in excélsis…\nP’edo an Aotroù o vont er gêr santel, bugale an Hebreed a embannas dasorc’hidigezh an Hini a oa Mestr ar vuhez, ha ganto skourroù palmez e lavarent: Hozanna a barr an Neñvoù. Gw/ P’he devoe klevet ar bobl edo o tegouezhout Jezuz e Jeruzalem ez ajont d’hen diambroug gant skourroù palmez, en ur ganañ: Hozanna e barr an Neñvoù!


Levr Yehoshoua - Howling Pixel\nLevr Yehoshoua (Ys) a zo unan eus Levrioù ar Brofeded en Tanac'h hag unan eus levioù istorek ar Bibl katolik.\nTeir lodenn a gaver el levr :\n1) aloubadeg an Douar prometet gant ar Yuzevien (Ys 1-12) ;\n2) ingaladur ar vro etre meuriadoù Israel (Ys 13-21) ;\n3) dibenn kefridi Yehoshoua, prezegenn Sichem ha marv Yehoshoua (Ys 22-24).\nSur e vezer n'eo ket bet skrivet an destenn gant Yehoshoua e-unan. Meur a vammenn a gaver en oberenn.\nKalz luzietoc'h eo istor aloubadeg Kanean gant ar Yuzevien eget ar pezh a gont al levr. Eeunaet ha bravaet eo bet an darvoudoù evit lakaat personelezh Yehoshoua e kreiz an traoù ha diskouez e vez Doue o wareziñ e bobl.\n↑ (fr)La Bible de Jerusalem, Cerf, embannadur 1998, p 304\nDonskrid eus an Adlezenn ha Levr Yehoshoua eus penn kentañ ar Vvet kantved(Codex Washingtonensis)\nDaouzek meuriad Israel\nHervez an hengoun e voe diazezet framm Israel war zaouzek meuriad, o tiskenn eus daouzek mab Yaakov anvet ivez Israel : Reouven, Shimeon, Levi, Yehouda, Isac'har, Zevouloun, Gad, Asher, Yosef, Binyamin, Dan ha Naftali. Kemm a reas al listenn a-hed an amzer. Ne voe kaoz ken eus Levi, lezel a reas Yosef e blas d'e vibien Menashe hag Efraim... ha kemmoù all da-heul...\nSeblantout a ra klotañ an daouzek meuriad-se gant ur youl politikel da rannañ ar vro e daouzek pastell-vro da vare Salomon\nLevr ar Varnerien a gaver en Tanac'h e-touez levrioù ar Brofeded, etre Levr Yehoshoua ha Levrioù Shmouel. Er Bibl katolik emañ e-touez al Levrioù istorek, etre Levr Rout ha Kentañ Levr Shmouel. Kontañ a ra darvoudoù etre donegdigezh ar Yuzevien da Ganaan ha staliadur an roueelezh ha dreist-holl istor an daouzek Barner.\nMeuriad Binyamin a zo unan eus daouzek meuriad Israel. Lenn a reer diwar e benn e Levr an Niveroù an Tanac'h (Ni 2,22-23) . Deskrivet eo al lodenn eus tiriad Kenaan roet da veuriad Binyamin e Levr Yehoshoua (Ys 18,11-28)\nMeuriad Reouven a zo unan eus Daouzek meuriad Israel. Diskennidi Reouven, mab henañ Yaakov hervez Levr ar C'heneliezh. E Levr Yehoshoua e c'heller lenn peseurt lodenn eus tiriad Kenaan a voe roet da veuriad Reouven goude an Ermaeziadeg (Ys 13, 15-23).\nAr brasañ eus Daouzek meuriad Israel eo meuriad Yehouda, pe meuriad Juda, hervez levr an Niveroù en Tanac'h (Ni 126). Bras e voe lodenn tiriad Kenaan reoet da veuriad Yehouda hervez Levr Yehoshoua (Ys 15).\nEn em veskañ a reas gant pobloù a oa er vro. Mestr e voe war Su Palestina ha diazez Rouantelezh Yehouda gant Jeruzalem evel kêr-benn.Meneget eo Jeruzalem (Ys 15, 63) pa vez kaoz eus meuriad Yehouda met meneget eo (Ys 18, 28) e-touez ar c'hêrioù bet roet da veuriad Binyamin.\nHervez an Tanac'h e oa Meuriad Zevouloun (en hebraeg :זְבוּלֻן,Zevulun, "annez") unan eus Daouzek meuriad Israel.\nRannet e voe tiriad Kenaan etre meuriadoù gant Yehoshoua. Lodenn su Galilea a voe roet da Zevouloun (Ys 19, 10-16).\nYehoshoua, pe Jozue (Iosue e latin) pe Josue hervez troidigezh Gwilh ar C'hoad, en hebraeg יְהוֹשֻׁעַ (Yĕhōshúaʕ,"Salviñ a ra Doue"), pe יהושוע בן נון (Yehoshoua mab Noun), a zo hervez ar Bibl skoazeller ha warlerc'hiad Moshe. Tudenn bennañ Levr Yehoshoua (Ys) eo.\nBleinañ a reas Israel en tu-hont d'ar Jordan ha da aloubiñ Kenaan. Istor an aloubadeg-se a ra danvez Levr Yehoshoua.\nEñ eo an hini a vodas ar bobl en he fezh e Shec'hem evit emouestlañ da servijañ YHVH ha doue all ebet.


Kuzuliañ ar c'humunioù evit ar c'hêraozañ hag an dremmvroioù - Terkañ an tiriad - Ober - Parc naturel régional d'Armorique\nVous êtes dans : Accueil >\tOber >\tTerkañ an tiriad >\tKuzuliañ ar c'humunioù evit ar c'hêraozañ hag an dremmvroioù\nkartenn ar c'humunioù o deus teulioù kêraozañ.\nDocuments d'Urbanisme (pdf - 888,91 ko)\nTeul kêraozañ >\nPark naturel rannvro Arvorig :\nPol bevliesseurted hag endro bevañ\nPellgomz : 02 98 81 16 37\nLoc'het eo bet gant ar Park Natur rannvroel ur gefridi evit kuzuliañ ha sikour ar c'humunioù e tachenn an terkañ. Ouzhpenn an alioù roet pa vez savet pe renevezet an teulioù kêraozañ, e labour ivez ar Park gant ar strollegezhioù pa grogont da sevel o raktres.\nHep ober al labour a vez graet gant ar burevioù studi, e kuzul ar Park ar c'humunioù evit ma c'hellfent dibab o strategiezh pa renevezont o zeulioù kêraozañ, sikouret e vezont evit sevel o c'haier ar c'hargoù pe ambrouget e vezont en o difraeoù melestradurel pe pa glaskont yalc'hadoù.\nAr Park a ziskler bezañ keveler kentañ Kuzul Rannvro Breizh evit seveniñ ar program Eco-FAUR er c'humunioù.\nOberoù kelaouiñ a vez kinniget d'an dilennidi, d'ar c'hevredigezhioù ha da dud a vicher war ar Park 'benn ingalañ ar skiant-prenet, evit ma vefe komprenet talvoudegezh ar boazioù mat hag arouezioù an idantelezh lec'hel.\nAr Park a embann bezañ ur c'heveler, evit sikour ar c'humunioù, ar strollegezhioù, hag an dalc'herien raktres war e diriad dre e servijoù arbennikel, ha bezañ barrek da ambrougañ anezho e tachennoù 'zo evel ar c'hêraozañ, an dremmvroioù, ar savadurioù a berzh-vat.


Katalin Bársony - Breizh ha liesseurted\nReiñ ar gaoz d'ar Romed\nKatalin Bársony a zo ur gelaouennerez yaouank eus Hungaria, Rom ha Yuzevez war un dro. E 2007 e kas war-raok en Hungaria ar raktres Mundi Romani, evit, emezi «reiñ ar gaoz d'ar Romed» ha diskouez liesseurted ha pinvidigezh sevenadurel ar bobl-se. Merket eo bet don gant istor hec'h orin ha gant stourm he zud evit difenn gwirioù ar minorelezhioù. D'he zro ez a war hentoù dizro ar gevredigezh.\nGanet eo e Budapest e 1982, he zad a zo alvokad, yuzev, hag he mamm a zo romez, ur stourmerez taer evit gwirioù he fobl. Dre se moarvat eo emskiant abred-tre Katalyn eus an emgannoù a vez abalamour da gudenn ar minorelezhioù, ar Romed a zo bet, evel ar Yuzevien, jahinet a-hed an istor en Europa Greiz.\nDaoust dezhi dont eus minorelezhioù argaset ez eo ivez ezel eus rummad an intellektualed diazezet mat e Budapest. Kas a ra da benn studioù psikologiezh sokial, kehenterezh ha sokiologiezh ar mediaioù. Skoet eo gant an dispriz a-enep d'ar gumuniezh rom abaoe diskar ar gomunouriezh, hag e kemer perzh abred-tre en oberezhioù kevredigezhel. Da 16 vloaz e kas da benn ur programm skinwel evit ar vugale rom. E 2005 ez a Katalyn da Vrusel evel stajiadez e Bodad an Aferoù diavaez e Parlamant Europa ha goude-se en European Roma Information Office (Erio).\nBuan-tre e fell dezhi kuitaat Brusel hag ar vureviegezh. Tremen a ra ur Master e «Diplomatiezh Rom» a-raok distreiñ da Hungaria.\nAnat eo stad an traoù : ken fall eo bepred ar skeudenn a ro ar mediaioù european eus ar Romed. Neuze e sav Katalin he raktres gant skoazell tri aozadur anavezet mat ganti: Font Romedia, ar chadenn skinwel hungarat Duna, hag Open Society Institute Georges Soros.\nE 2007 e tiwan ar programm Mundi Romani, ar bed dre ar Romed.\nFilmoù sevenet gant Katalyn Bársony a ziskouez hag a gont pobl ar Romed e keñverioù a bep seurt: douaroniezh, istor, sevenadur ha yezh. Kenlabourat a ra gant an Duna a skign 12 abadenn ar bloaz, unan bep miz, diwar-benn ur gumuniezh rom dishenvel.\nSavet he deus ur skipailh seveniñ ha produiñ. A-drugarez d'an dud a anavez e-touez rummadoù yaouank ar renerien Rom e kas fonnus ar filmañ da benn e 2007-2008. Mont a ra da veur a vro: India, Bro-C'hall, Italia, Makedonia, Serbia, Kosovo, Spagn, Hungaria, Roumania, Israel, Belgia ha diwar kement-se holl e sav 13 film.\nN'eo ket an digarezioù a vank evit reiñ da c'houzout ar gaou a vez graet ouzh gwirioù Mab-den ar Romed. Pal ar programm a zo, da gentañ, reiñ ar gaoz dezho, bezañ selaouet ha komz kenetrezo diwar an hêrezh voutin int deuet a-benn da virout. Setu perak e c'heller kaout an holl filmoù-se digoust hag en o fezh war lec'hienn Mundi Romani. Romed ar bed a-bezh, e kement ha ma c'heller, a c'hell gwelet anezho ha bezañ lorc'h enno eus o identelezh evel pobl dreuzvroadel.\nKatalin, hec'h-unan, he deus sevenet Faces of change, ur veaj a-dreuz Europa gant dek plac'h hag a nac'h an holl rebechoù graet d'ar Romed.\nTennet eus lec'hienn Mediaf.org.\nLec'hienn Mundiromani :http://www.mundiromani.com/fooldal/?main_menu[main_menu][item]=1\nThe Caravan's Trail - 2020\nJazz Way Out – 2016\n3Brothers – 2014\n2007 - 2011 : TV series - Mundi Romani - the World through Roma Eyes - heuliad teulfilm e 42 pennad (26 mun./pennad)\n2011 : Uprooted - Children’s Perspectives on Europe’s Repatriation Policies\n2010 : “I’m a Roma Woman” koulzad brudañ evit ar Balkanoù\n2009 : I’m a Roma Woman” campaign video\n2008 : The Forgotten Story of the Mitrovica Roma\nGant « Faces of change » e vezer kaset d'ober ur veaj a-dreuz Europa evit divizout gant dek maouez na asantont ket d'ar vrud fall a aon hag a ziskred a vez graet dezho, Romed, er bed a-bezh.


Boned - Wikipedia\nPlac'h he boned gwenn.\nAn doue Attis gant ur boned frigian.\nAr varkizez de Pezé hag ar varkizez de Rouget gant he daou vugel, poltredet gant Elisabeth Vigée-LeBrun e 1787. Emañ an eil markizez gant ur boned, eben gant un tulban.\nUr boned zo ur pennwisk dierien ha hep tamm stumm kalet ebet ennañ. E gloan e vez graet alies, e danvez kevanaozet a-wechoù. Meur a seurt bonedoù zo, hervez an implij a reer anezho.\n2 Doareoù bonedoù\n3 Bonedoù relijiel\nE 1499 ez eo testeniekaet ar ger "boned", diwar ar galleg kozh bonet "danvez da fardañ pennwiskoù" (1160), diwar latin ar Grennamzer abonnis, a zo germanek e orin. Evit a sell ouzh ar pennwiskoù e klot ar ger boned gant ar ger saoznek bonnet, a dalvez evit pennwisk ur vaouez (hag ivez evit hini ur vaouez pe ur gwaz e Bro-Skos hepken). Diwar ar galleg e teu ar ger saoznek, a zo testeniekaet abaoe 1375-1425.\nDoareoù bonedoù[kemmañ | kemmañ ar vammenn]\nRet eo disheñvelout ar bonedoù da wiskañ er-maez hag ar re da chom en ti, ar re da ziwall diouzh an avel hag ar re da zerc'hel blev ar merc'hed er gêr, ha re ar baourien ha re ar vondianed.\nAr bered, ha meur a seurt zo anezho ivez, hep kontañ ma vez mesket bered ha boned gant forzhik tud.\nBonedoù Bro-Skos :\nan tam o'shanter\nar boned plu\nar boned frigian\nBonedoù relijiel[kemmañ | kemmañ ar vammenn]\nMaouezi amish war an aod, gwisket o fennoù.\nE-touez kumuniezhioù relijiel a zo e vez gwisket bonedoù gant ar merc'hed, hiziv evel er XVIvet kantved. Kement-se a veze graet gant ar Vignoned (Quakers) betek an XXvet kantved, hag a vez graet c'hoazh gant an Old Order Mennonites hag an Amished.\nEmsavadeg ar Bonedoù ruz e Breizh e 1675.\nUl luskad "Bonedoù ruz" zo bet adarre e Breizh e 2013, a rae dave da Emsavadeg 1675.\nAr skrivagnerez danek Anna Magdalena Høpfner\nGoapaerezh ouzh giz ar "Poke Bannet" war-dro 1810 e Bro-Saoz\nAn tam o'shanter eo anv ar boned skos peurvuiañ, met meur a seurt zo.\nBruderezh evit ur boned da lakaat dindan an hijab da vezañ sur ne vo ket gwelet ur vlevenn o tremen dre zindan.\n↑ Albert Deshayes (2003), Dictionnaire étymologique du breton, Le Chasse-Marée, ISBN 978-2-9142-0825-3 (fr)\n↑ Random House Webster's College Dictionary, Random House, New York, ISBN 978-0-375-42560-8 (en)\nAdtapet diwar « https://br.wikipedia.org/w/index.php?title=Boned&oldid=1907987 »


Stumm eus an 27 Du 2006 da 05:52\nStumm eus an 26 Du 2006 da 19:58 (kemmañ)\nStumm eus an 27 Du 2006 da 05:52 (kemmañ) (dizober)\nReizhiadoù korvoiñ Unix a vez implijet en un doare ledan kement evit [[dafariad stlennegel|dafariaded]] (pe servijerioù) hag evit [[stael labour|staeloù labour]] (pe postoù labour). An endro (pa amva) "Unix environment" ha patrom goulaviñ (programmiñ) [[arval-dafariad]] (pe klient-servijer) a voe elfennoù a-bouez evit diorren danzen ar [[Kenrouedad|Genrouedad]] hag adframmañ an urzhiataerezh war-zu [[Rouedad stlennegel|rouedadoù]] kentoc'h eget war-zu urzhiataeroù hiniennel.\nErgrafet e voe an UNIX kentañ gant [[Ken Thompson]] adalek [] en arnodvaoù Bell AT&T e Murray Hill er New Jersey ([[Stadoù Unanet]]). Pal Kel Tompson a oa danzen ur reizhiad etrewezhiat (etre-oberiat) eeun anvet "multics" (Multiplexed Information and Computing System) da lakaat da dreiñ war an urzhiataer ur c'hoari krouet gantañ anvet "space travel" un [[darvanañ|darvanerezh]] ("simulation") eus [[koskoriad an heol]].\nStummet e voe bet war-lerc'h ur genseurterezh tro-dro da "multics" gant ar MIT (Massassuchetts Institut of Technology) eus General Electric co hag Bell Lab.\n* Dilemel ar bridañ e veze dre-benn ment ar restroù,\n* Lakaat ar reizhiad da vezañ [[amloadus|amloadusoc'h]] (eleze lakaat anezhañ da c'hellout treiñ war vuioc'h a savennoù [[periant|periantel]]),\n* Ouzhpennañ ur yoc'h [[goulevioù mavek]] (pe"utilitary programmoù talvoudekprogramms")).\nHarzet e oa ouzh an embregerezh ATT (Bell Labs a oa dindan he beli) gant un dekred e 1956 da genwerzhelaat produioù arall nemet aveadoù pellgomz pe delegrafek. Setu perak e voe kemeret an diviz e 1973 da skignañ tarzhoù UNIX er skolioù-meur. Adalek diwezh ar bloavezh 1977 e voe addanzeet gant imbourc'herien Skol-Veur [[Kalifornia]] un handelv eus UNIX oc'h ober gant an tarzhoù skignet gant AT&T. Pal o labour a oa da lakaat ar reizhiad d'erounit war o savenn ''VAX'' hag e voe graet '''BSD''' (Berkeley Software Developpement) eus ar reizhiad nevez-se.\nAdtapet diwar « https://br.wikipedia.org/wiki/Dibar:MobileDiff/90620 »


Sani Abacha (20 a viz Gwengolo 1943 - 8 a viz Even 1998) a oa ur soudard hag ur politikour eus Nijeria, bet e penn ar Stad etre 1993 ha 1998.\nKemer a reas perzh en taolioù-Stad a-enep Shehu Shagari e 1983 ha Muhammadu Buhari e 1985. Goude dilez Ibrahim Babangida e 1993 e voe lakaet Abacha ministr an Difenn er gouarnamant da c'hortoz. E miz Du 1993 en em lakaas Abacha e penn ar Stad hag envel soudarded e plas kargidi sivil ha staliañ un diktatouriezh. Freuz ha reuz a savas e Nijeria er bloavezhioù da heul, debret ma oa ar vro gant ar goubrenerezh hag an dienez.\nMervel a reas Abacha d'an 8 a viz Even 1998 diwar un taol-kalon.\nAdtapet diwar « https://br.wikipedia.org/w/index.php?title=Sani_Abacha&oldid=1471212 »\nKemmoù diwezhañ degaset d'ar bajenn-mañ d'an 4 Ebr 2013, da 18:32.


Lañs zo bepred gant ar c’hevredigezhioù e Breizh ! · Région Bretagne\nDegemer > Hor c’heleier > Lañs zo bepred gant ar c’hevredigezhioù e Breizh !\n20 Kerzu 2021\nGant ar renabl rannvroel kentañ eus buhez ar c’hevredigezhioù ez eus lakaet war wel pegen puilh ha liesseurt eo ar c’hevredigezhioù : e Breizh ez eus 80 558 a gevredigezhioù « oberiant », en o mesk 10 700 gant gopridi, 700 000 a dud a-youl vat ha 108 557 a dud gopret. Sellomp ouzh stad an traoù !\na gevredigezhioù « oberiant », en o mesk 10 700 gant gopridi\nUr pouez bras zo gant ar c’hevredigezhioù e Breizh, hep mar ebet : e pep lec’h en hor rannvro, koulz war ar maez hag er c’hêrioù, e sikouront delc’her gant al liammoù hag ar genskoazell sokial. Testeniekaet eo kement-se gant an titouroù dastumet gant ar renabl rannvroel kentañ eus ar vuhez kevredigezhel a oa bet kinniget er miz tremenet dirak kuzuliadeg pad buhez ar c’hevredigezhioù (sevenet gant ur savenn arsellet). Ur benveg talvoudus eo an titouroù-se evit obererien ar vuhez kevredigezhel ha graet int evit bezañskignet ha magañ ar c’hendivizoù e pep kornad, abalamour da sevel asambles respontoù a-zoare d’an dalc’hoù a zo gant bed ar c’hevredigezhioù.\nAn traoù pennañ\nKevredigezhioù oberiant – E Breizh ez eus 80 558 a gevredigezhioù « oberiant » ha krouet e vez 3 400 kevredigezh nevez bep bloaz.\nImplijoù kevredigezhel – diwar 80 558 a gevredigezhioù ez eus 10 700 hag a c’hopr tud\nTud a-youl vat – 700 000 a dud a-youl vat a gemer perzh e buhez ar c’hevredigezhioù , 300 000 anezho en ur mod reoliek.\nGopridi – ar c’hevredigezhioù « implijerezed » a implij 110 000 a c’hopridi, da lavaret eo tost da 10% eus an implijoù e Breizh (7,6% e Frañs).\nPelec’h emañ an implijoù kevredigezhel e Breizh ? – digempouez eo an traoù, war-dro 10% en 3/4 eus an etrekumuniezhoù breizhat, ha sevel a ra da 33% e Kumuniezh-kumunioù Kreiz-Breizh.\nEfed an enkadenn yec’hedel – ul levezon vras he deus bet war an implij er c’hevredigezhioù (un digresk 2,2% e 2020 pa’z eus bet 1,4% e Frañs dre vras), met gwelet a reer splann eo krog an traoù da vezañ adlañset (ur c’hresk 2,9% en trimiziad 1añ ha 5,5% en eil trimiziad e 2021).\nKrouiñ kevredigezhioù – 3 400 kevredigezh nevez a vez krouet bep bloaz.\nKuzuliadeg pad ar vuhez kevredigezhel\nUl lec’h d’ar c’hevredigezhioù, d’ar strollegezhioù ha d’ar Stad da gendivizout eo kuzuliadeg pad ar vuhez kevredigezhel. Enni emañ an DRAJES (dileurierezh akademiezh evit ar yaouankiz, an engouestl hag ar sport), Luskad Kevredigezhioù Breizh ha Rannvro Breizh. Peurliesañ e vez bodet bep 2 pe 3 miz evit gwelet e peseurt stad emañ ar politikerezhioù liammet ouzh buhez ar c’hevredigezhioù e Breizh. Savet eo ar renabl titouroù-se diwar ur c’henlabour lañset e 2028 gant sikour Kambr rannvroel an ekonomiezh sokial ha kengret, ha degas a ra ur sell talvoudus war ur bed hag a zo bet skoet gant an enkadenn yec’hedel he deus lakaat boazioù hag engouestloù ar Bretonezed hag ar Vretoned da cheñch.


Naram-Sin (Akkad) - Wikipedia\nNaram-Sin (« Kaet gant Sîn »), mab Manishtusu, mab-bihan Sargon, a zeuas da vezañ roue Impalaeriezh Akkad e -2254 (pe -2202),. Unan eus rouaned vras istor Mezopotamia eo ivez met lezet en deus un eñvor teñvaloc'h evit hini e dad-kozh.\nRanket en deus talañ goude e gurunidigezh ouzh un emsavadeg vras e Mezopotamia-Izel renet gant Iphur-Kich e Kich, a vode ar c'hoededoù nesañ (Sippar, Erech, Kazallu), hag Amar-girid eus Uruk, heuliet gant keodedoù all eus ar Su (Ur, Lagach, Adab, Churuppak, etc.). Hervez an hengoun a denn d'an emsavadeg-se e voe mouget en un doare spontus. Un alouber bras e voe Naram-Sin ivez, daoust ma'z eo diaes adsevel kronologiezh e aloubadegoù. Kas a reas ergerzhadegoù e Mezopotamia uhel hag e Siria an Norzh e-pad e ren, evel e dad-kozh moarvat, daoust ma chom posupl e vije bet kentañ roue Akkad da sujañ ar vro-se. Evel evit Sargon e laka hengounioù diwezhatoc'h trec'hioù war rouaned eus Anatolia war e gont (re Kanesh hag Hatti peurgetket) met n'eo ket sur ez eo gwir. Naram-Sin en deus trec'het ivez Elam ha Marhachi, ha sujet en dije Magan d'e dro. Dindan e ren eo e voa sevenet adreizhadennoù ha savadurioù bras .\nHervez an hengoun n'en dijje ket azeulet Enlil evel ma oa dleet, anezhañ brasañ doue Mezopotamia izel. Kondaonet eo bet an emzalc'h-se, gant ar remziadoù deuet e c'houde, en dije taolet ur mallozh war roue Akkad hag e warlerc'hidi, abalamour m'en doa lakaet droug da sevel en doueed. Koulskoude ez eo ar roue-mañ a lakaas sevel en-dro templ bras an doue. Da dra e teuas diwezh impalaeriezh Akkad nebeut goude bloavezhioù diwezhañ e ren.\nAdtapet diwar « https://br.wikipedia.org/w/index.php?title=Naram-Sin_(Akkad)&oldid=1955382 »\nKemmoù diwezhañ degaset d'ar bajenn-mañ d'an 15 C'hwe 2022, da 09:42.


Reteg - Wikipedia\nRannved : Italia\nFamilh-yezh : Yezhoù tireniek\nKod SIL XRR\nAr reteg a zo ur yezh tireniek nebeut anavezet, a veze komzet gwechall e Raetia en Alpoù ar Reter, en norzh d'ar Weneteg. N'anavezer anezhi nemet dre un dornad enskrivadurioù berr en un eilstumm eus al lizherenneg etruskek, ar pezh a oa abeg kalz poelladoù diwar-benn hec'h orin. Krediñ a ra tout ar glaskourien a-vremañ e oa kar d'an etruskeg, avat.\nMont a reas da get war-dro an IIIe kantved moarvat, erlerc'hiet gant al Latin ha gant yezhoù germanek.\nAdtapet diwar « https://br.wikipedia.org/w/index.php?title=Reteg&oldid=1500798 »\nKemmoù diwezhañ degaset d'ar bajenn-mañ d'an 10 Ebr 2013, da 15:49.


Pajenn:Perrot - Bue ar Zent.djvu/692 - Wikimammenn\nPajenn:Perrot - Bue ar Zent.djvu/692\nmer ar beorien ha rei d’eze an aluzen. Da seitek vla, Philip VI, roue Frans hag e eontr diouz tu e vamm, a reas d’ezan dimezi d’eur brinsez eus e oad, Janned Breiz, merc’h Gien Penteür, breur Yan III, duk Breiz.\nCharlez Bleiz, ha ne gare nemet ar peuc’h, a dremenas e vue en kreiz trouz ar brezeliou ; mes daoust da ze, ne dec’has ket eur gammed diwar hent ar zantelez. Dougen a rê dindan e zilhad eur gouriz reun stardet endro d’e gorf gant kerden leun a skoulmou. Kousket a rê war an douar\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/692&oldid=140990 »


Pajenn:Marigo - Abrege eus an Aviel.djvu/125 - Wikimammenn\nPajenn:Marigo - Abrege eus an Aviel.djvu/125\nJEsus a lavaras d’e Zisquibien soud’en n’am guelot muy, ha da benn un neubet amser goude-ze em guelot adarre ; car mont a ràn da gavout va Zad. E guirione, el lavaret a ràn deoc’h, va Disquibien guæz, c’houi a vezo affliget er bed-mâ, c’houi a voelo hac a hirvoudo, ha tud ar bed en em rejouisso ; c’hui a vezo en dristidiguez, mæs ho tristidiguez a zencho e joausdet. Pa vez ur vreg voar ar poent da c’henel, e deus poan ha tristidiguez ; mæs querquent ha ma\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/125&oldid=94516 »\nKemmoù diwezhañ degaset d'ar bajenn-mañ d'an 1 Du 2016, da 16:10.


Kastrilhez - Wikipedia\nFrouezh an c'hastrilhez pe ar bod-kastrilhez pe ar c'hastilhez pe ar c'hastrilhes eo ar c'hastrilhez eus genad Ribes, hag eus kerentiad Grossulariaceae.\nKastrilhez-ruz Ribes rubrum\nKastrilhez-gwenn (roz)Ribes rubrum\nKastrilhez-gwenn Ribes rubrum\nKastrilhez-du Ribes nigrum\nPa vez graet un diforc'h evit an taksonomiezh etre tri spesad ar genad Ribes a ra frouezh mat da zebriñ evit Mab-den, e ra ar brezhoneg hag ar galleg gant nemet daou anv pep hini.\nStrollañ a ra ar galleg ar spesadoù Ribes rubrum ha Ribes uva-crispa dindan an anv hollek nemetken (fr) groseille ha (fr) groseille à maquereau pe (fr) groseiller épineux , oc'h implijout un anv all evit an trede spesad Ribes nigrum (fr) cassis.\nEus e gostez e ra ar brezhoneg ur strollad kastrilhez evit ar frouezh bihan ha rond a-gropadoù o tiforc'hiñ anezho diouzh o liv, kastrilhez-du Ribes nigrum, kastrilhez-ruz ha kastrilhez-gwenn Ribes rubrum hag un anv all a zo evit an trede spesad en deus frouezh o-unan, brasoc'h hag hirgelc'hiek ha drein war ar gorzenn, spezad Ribes uva-crispa .\n9 Liammoù diavez\nDont a ra ar gerioù brezhoneg kastrilhez pe kastilhez eus ar ger Castille bet skrivet adalek 1732 dindan ur stumm castilhès pe castrilles\nAnv ar genad Ribes a dalv kastrilhez e latin hag en italianeg a-vremañ.\nAnv ar spesad rubrum a dalv ruz e latin daoust da nebeut gouennoù ar spesad-se da vezañ gwenn, roz pe melen.\nAnv ar spesad nigrum a dalv du.\n↑ Martial Ménard Dictionnaire Français-Breton, ti-embann palantines, Kemper, Breizh, 2012 , ISBN 978-2-35678-069-0\n↑ Albert Deshayes Dictionnaire éthymologique du breton, ti-embann Chasse-Marée, Douarnenez, Breizh, 2003 , ISBN 2-9142-0825-3.\nAdtapet diwar « https://br.wikipedia.org/w/index.php?title=Kastrilhez&oldid=1719868 »\nKemmoù diwezhañ degaset d'ar bajenn-mañ d'an 23 Gwe 2016, da 22:41.


Anv roet d'an dudAozañ\n84 gwaz a gollas o buhez abalamour d'ar brezel hervez monumant ar re varv, d.le. 2,67% ag ar boblañs hervez an niveradeg bet graet e 1911.\nD'an 31 a viz Kerzu 1943 e kouezhas un nijerez Messerschmitt Bf 109 G-6 eus an aerlu alaman (Luftwaffe) e Sant-Ke-Porzh-Olued ; gloazet e voe he nijour.\nMervel a reas 71 den eus ar gumun abalamour d'ar brezel.\nAdtapet diwar « https://br.wikipedia.org/w/index.php?title=Sant-Ke-Porzh-Olued&oldid=1973209 »


FK An Oriant - Wikipedia\nFootball Kleub An Oriant Kreisteiz Breizh\nKêr an Oriant\nKrouet e 1926\n- Digoret e\n- Niver a blasoù\nStad ar Voustoer\n- Kevre 1\n- Kevre 2\nGounezet 1 Kib Frañs\nPrezidant Loic Fery\nGourdoner Sylvain Ripoll\nFK An Oriant (Klub Football An Oriant Kreisteiz Breizh e anv klok, FKAO e stumm berr) a zo ur c'hleub mell-droad eus kêr an Oriant e Breizh hag a c'hoari e kevezadegoù Kevre Frañs ar Football. Ganet eo bet ar c'hleub e 1926. Savet e oa bet e penn kentañ evit divuziñ ar besketaerien hag war-lerc'h 40 vloaz e oa deuet da vout an FCL ur c'hleub a vicher. Pennoù Merluz eo o lesanv.\n1.1 Krouidigezh ar skipailh\n3 Stad Yves Allainmat\n4.1 Kib Frañs\n4.2 Kampionad Frañs an eil rummad\n4.3 Kib ar c'hevredad\n5 Ar c'hoarierion vrudet\n6 Skipailh ar maread 2009/2010\n7.1 Kristen Gourcuff\n7.2 Gourdonerien gozh\nKrouidigezh ar skipailhAozañ\nE 1925 e teuas ar soñj d'an Itron Cuissard, merourez ur stal kokanier àr porzh an Oriant, sevel ur skipailh mell-droad evit divuziñ ar besketaerion. Anvet e voe ar c'hlub « Ar Morad Sportel ». Ur blez goude (e 1926) e kemm an anv da: « Football Klub An Oriant ». Krouidigezh gwir ar skipailh eo. Àr-lerc'h bout bet tremenet karour e c'hell ar c'hlub c'hoari kampionad Breizh. E-korf tri blez e erruont er c'hentañ rann. E 1932 hag e 1936 e erruont er c'hentañ plas. Met tri blez goude e teu an eil brezel hag ar bombezennoù àr An Oriant. Distrujet eo kêr An Oriant, met ur bagad c'hoarier a gendalc'h da c'hoari evit o flijadur. A-drugarez d'an dud–se e kendalc'h an FCL goude ar brezel. Sikouret eo ar c'hoarierion get donedigezh Antoine Cuissard, mab-bihan an Itron Cuissard. Ur c'hoarier a vicher ag an A.S.S.E (klub Sant-Stevan) ha skipailh Bro-C'hall, daet da adlakaat skipailh e vamm-gozh àr an hent mat. Krapat a ra ar c'hlub rannadoù dre rannadoù hag e 1948 emañ an FCL evit ar wech kentañ ag e istor e "Kampionad Karour Bro-Frañs" (Nationalhiriv an deiz).\nE 1967 emañ lakaet e pleustr ur c'hleub a vicher get an Aotrou Tomine hag Aotrou Fougères (Prezidanted ar c'hlub). E-pad dek vlez e chom an FCL en eil rann Bro C'hall (D2), met e 1977 e kouezh ar c'hlub en D3 en ur roiñ an dilez. E pemp blez e erru an FCL e DSR (Seizhvet rann) da lâret eo o deus diskennet ur rann bep blez. Georges Guénoum a gemer en-dro aferioù ar c'hlub hag ar presidentelezh. Adsevel a ra ur strollad teknikel hag ur skipailh prest da vont àr raok. Ar perzh a erru, dre ma krap ar skipailh kement a rannoù kollet get ar c'hlub pemp blez a-raok. E-korf c'hwec'h vlez e adkav ar c'hlub an D2 e 1985. Un taol-dreist eo. Met n'eo ket graet gete an diaesañ dre ma ra ar skipailh ur "krap-diskenn" e-pad dek vlez etre an D3 hag an D2. Ret e voe gortoz 1995 evit gwelet an FCL chom e D2 e-pad daou vlez.\nE 1998 e vez gwelet kentañ krapadenn An Oriant er c'hentañ rann. Met diaes eo an traoù evit ur c'hleub bihan, get ur budjed bihan ha get c'hoarierion tost dianavet, da chom e kreiz skipailhoù ken kreñv. Ar blez goude e vez adkavet, neuze, an FCL e D2. A-drugarez da gKristian Gourcuff, ar gourdoner, e adkav ar skipailh en-dro ar c'hentañ renk Bro-C'hall e 2001. Gounezet a vez get ar c'hlub "kip Bro-C'hall" e 2002 a-raok diskenn en-dro e D2. Goude pemp blez purgator, e adkavont c'hoarierion an FCL kentañ renk bro C'hall e 2006.\nPal pennañ ar skipailh ur wech adpignet er renk kentañ a oa chom enni. Kroget eo mat an traoù evit ar c'hoarierion. Gounezet eo bet gete o c'hrogad kentañ e Pariz a enep ar PSG (klub ar c'hêr). Lañset eo an traoù. E-kerzh ar prantad c'hoari e vez trec'h Football klub An Oriant àr skipailhoù bras èl Naoned pe Marsilha. A-drugarez d'an disoc'hoù-mañ e chom skipailh An Oriant e rann kentañ evit ar maread 2007/2008. E 2007, pal ar skipailh, a zo chom e-kreiz skipailhoù brasañ Frañs. Ar pezh a vez graet en un doare fiskal. Gounezid a reont krogadoù a enep Monako, ar PSG ha skipailh Lyon. E fin ar c'houlz matchoù e vez lec'hiet an FKAO d'an dekvet plas. E fin ar c'houlz 2008/2009 e vez gouarnet an dekvet plas get ar c'hlub. Ur c'houlz mat eo bet evit c'hoarierion Kristen Gourcuff dre mard ro bet tizhet ar 45 poent àr-lerc'h 38 match. Hiriv an deiz e teu da vout Football Klub An Oriant ur skipailh a-bouez er rummad kentañ. Koupabl eo ar skipailh gounid a enep skipailhoù bras, da skouer an trec'h àr ar PSG 3-0 e Paris.\nDiskenn a ra er rann 2 e 2016, hag adkavout a ra ar c'hevre 1 e 2020.\nGwisk 1: Roched krez orañjez (tango) get linennoù du ha gwenn, bragoù du ha loeroù gwenn.\nGwisk 2: Roched gwenn get tammoù krez orañjez ha du, bragoù gwenn ha du ha loeroù orañjez.\nGwisk 3: Roched du get linennoù krez orañjez ha gwenn, bragoù du ha loeroù du.\nStad Yves AllainmatAozañ\nE 1924 e vez savet park ar sportoù e kêr An Oriant. Tout ar c'hevredigezhioù sportel a implij anezhañ a-raok ar brezel. Etre 1940 ha 1945 e servij ar stad da renkiñ obuzioù an Alamaned. Àr-lerc'h trubuilhoù ar brezel e vez adsavet ar park. Ret eo gortoz 1959 evit gwelet savidigezh an tribun kentañ ha kemm an anv da Stad Yves Alamat. E 1959 e gont Stad Yves Allainamat, anvet ivez Stad ar Voustoer, 6000 plas. A drugarez d'ar grapadenn kentañ er rann uhelañ e vez brasaet ar stad betek kaout ur 16 000 plas bennak. Hiriv an deiz eo bet krapet an niver a blasoù da 18 500. A-lies e vez implijet stad ar Vostoer get Emvod ar Gelted evit an noziadoù burzhudus hag evit Kampionad ar bagadoù.\nAet ar maout get an FKAO ur wech, e 2002\nKampionad Frañs an eil rummadAozañ\nErruet eo skipailh An Oriant div wech d'an eil plas e 1998 ha 2001\nKib ar c'hevredadAozañ\nAet eo an FKAO betek ar gourfann e 2002\nAr c'hoarierion vrudetAozañ\nC'hoarierion An Oriant a zo bet gwelet hiriv an deiz èl c'hoarierion a-feson. Mar anezhe a zo tremenet en F.K.A.O, hiriv an deiz e c'hoariont er skipailhoù brasañ. En o mesk e vez kavet Fabrice Abriel (laosket en deus ur soñj vat d'ar suporterien àr-lerc'h tri frantad c'hoari), Bakary Koné (Kip ar c'hoarier gwellañ an eil rummad a oa aet getañ hag anvet a oa bet gwellañ merker e 2005) ha Karim Ziani (Kip ar c'hoarier gwellañ an eil rummad a oa aet getañ e 2006) e Klub Masilha.\nSeydou Keita a zo tremenet en FKAO etre 2000 ha 2002. Hiriv an deiz emañ ar c'hoarier Malian e klub Barselona. Mikael Ciani ag ar c'hoari ar blez mañ get skipailh Bourdel ha get ar skipailh etrevroadel Frañs a zo tremenet en Oriant etre 2007 ha 2009. Ar blez-mañ e vez kavet c'hoarierion ag a zo anavet bras e bed ar mell-droad èl Olier Monterrubio, Kevin Gameiro, Marama Vahirua, Fabien Audard, Laurent Koscielny, Sigammary Diarra …\nDidier Le Tallec\nAlfredo Ramon Ramirez\nSkipailh ar maread 2009/2010Aozañ\nFrañs 1 Lionel Cappone\nFrañs 16 Fabien Audard\nFrañs 30 Alban Joinel\nArc'hantina 2 Franco Sebastian Sosa\nFrañs 4 Laurent Koscielny\nFrañs 5 Benjamin Genton\nKanaky 5 Wesley Lautoa\nFrañs 14 Arnaud Le Lan\nFrañs 15 Jeremy Morel\nFrañs 17 Maxime Baca\nFrañs 21 Namaie Mendy\nFrañs 26 Grégory Bourillon\nFrañs 29 Sylvain Marchal\nFrañs 33 Guillaume Gégousse\nArc'hantina 6 Gabriel Peñalba\nFrañs 7 Arnold Mvuemba\nFrañs 8 Yann Jouffre\nFrañs 10 Olier Monterrubio\nMali 11 Sigamary Diarra\nFrañs 18 Morgan Amalfitano\nFrañs 22 Maxime Barthelmé\nAljeria 23 Yazid Mansouri\nFrañs 24 Antoine Buron\nZambia 25 Jonas Sakuwaha\nFrañs 28 Pierre Ducasse\nFrañs 32 Cheik Doucouré\nKameroun 34 Arthur Tekendo-Bessala\nFrañs 9 Kevin Gameiro\nFrañs 12 James Fanchone\nArc'hantina 13 Sebastián Dubarbier\nFrañs 19 Marama Vahirua\nGinea 27 Yaya Diané\nAngola Givestin N'Suki\nGanet d'ar 5 a viz Ebrel 1955 e kêr Hañveg, Kristen Gourcuff a zo bet dedennet get ar mell-droad a-baoe e vugaleaj. Desavet e Douarnenez, Gourcuff en deus kroget get ar mell-droad e Treboul e 1966 d'an oad a 11 vlez. E 1972 e vo kuitet ar "Gas Ys Treboul" kentañ evit mont d'ar Stad Roazhon. Etre 1974 ha 1982 e tremenay Kristen Gourcuff en US Berne, en A.R. Gwengamp, en F.K. Rouan, en F.K. "La Chaux de-Fonds" ur c'hleub a vro Suis, àr-raok sinañ e Football Klub An Oriant. En Oriant e krogay Kristen Gourguff da vout gourdoner/c'hoarier. Chom a ray e kêr ar pemp porzh betek 1986. Sinet a vo getañ e Klub ar Mañs hag en F.K. Plabennec a-raok adkavout an F.K.A.O. etre 1991 ha 2001 e giz gourdonner. E 2002 e vo sinet getañ e Stad Roazhon, met skarzhet a vo àr-lerc'h un hanter maread. Mont ray d'ober un dro e vro Gatar a-raok distroiñ en Oriant e 2003. Chomet eo abaoe. Sinet eo bet getañ betek 2014, mont a ra kuit neuze goude dizemglev gant e brezidant. Sylvain Ripoll, e eiler, a gemer e lec'h.\nPaul Le Bellec\nMichel Le Calloc'h\nPatrick Le Pollotec\nLouis Le Gallo\nXavier Le Louarn\nAlain Le Roc'h\nFCLorient.net (e galleg)\nlec'hienn ofisiel (e galleg)\nAdtapet diwar « https://br.wikipedia.org/w/index.php?title=FK_An_Oriant&oldid=1895651 »\nDernière modification le 19 C'hwe 2021, à 02:11\nKemmoù diwezhañ degaset d'ar bajenn-mañ d'an 19 C'hwe 2021, da 02:11.


Emgann Kergidu/Pennad 03 - Wikimammenn\nEmgann Kergidu/Pennad 03\nSalaun / Derrien, 1902 (p. 37-48)\n◄ Ar skrab e kouent Sant-Aubin Runveuzit e parrez Ploumagoar Plouaret ha Perros-Guirek ►\nRunveuzit e parrez Ploumagoar\nAraok kuitaat bro Landreger e rankan kounta d’ehoc’h c’hoaz ar pez a c’hoarvezaz e bourg Plouaret, neuze kerkouls ha breman, unan euz ar guella hag euz ar vrasa parresiou euz ar vro-ze.\nDre eno oa ive kals tud vad, tud hag a veze var evez evit miret ouc’h drouk d’en em gaout gantho ha gant ar re a veze enn ho zi. Ar pez ac’h an da gounta hen diskouezo d’ehoc’h.\nD’ar mareou-ze, ar re a ioa e kostez ar Roue, e Sant-Briek, o doa c’hoant da vont var gear evit tenna euz ar prizoun ar re euz ho zud hag euz ho mignouned a ioa bet paket gand ar republikaned. Ar c’helou a gement-se a ioa deuet betek ennomp-ni, hag an Aoutrou Kerbalanek a gasas Per Kemener ha me d’ho c’haout, da c’houzout hag izoum o doa euz eun taol skoaz diganeomp evit dont a-benn euz ho c’hrok.\nAdreuz ar vro oamp eat beteg Benac’h, rak anaout mad a reamp an hentchou adreuz kerkouls hag an hentchou braz. Mez goude Benac’h ne anavezemp ken nemed an hent braz. Red oa ive ’ta bale dreizhan.\nErru oa an abardaez pa edomp dirak kear Guengamp, ha poent oa d’eomp klask hor lojeiz enn tu-bennag. Me n’em oa ket a c’hoant da loja e kear. Gouzout a rean oa, er gear-ze, meur a zen mad ; enn hor bro hor boa meur a veach klevet hano anezho ; n’hor boa nemed mont d’ho c’haout da lavaret d’ezho piou oamp, a beleac’h e teuemp, da beleac’h ez eamp evit beza digemeret mad. Per Kemener en doa c’hoant braz da ziskenn e kear, rak skuiz oa, ha n’en doa bet, eveldon-me, abaoue ar mintin, nemed eunn tamm bara ha kik, hag eur banne dour fresk euz a eur feunteun. Mez me ne falveze ket dign, rak d’in-me ar c’heriou ne blijont ket. Mar deuz tud mad er c’heriou, euz muioc’h c’hoaz a dud fall. Er c’heriou, ar vicherourien ne labouront nemed pevar pe bemp dervez er zizun. Da zul, el leac’h mont d’an ofern da bedi Doue, ez eont d’an hostaleuriou da eva ha d’en em vezvi. Da lun e rankont beza mezo adarre, abalamour ma’z oant bet mezo enn dervez araok, mechanz. Avechou d’ar meurz vintin e chommer er guele da zistana. Aliez, pa vez great ar pae d’ar zadorn, e chommer c’hoaz eun hanter-dervez eb ober netra, evit beza prest marteze da ober eur c’horfad d’ar zul. A benn ma vez great, er c’hiz-se, daou pe dri dervez eva, e vez eat gounidegez ar zizun, pe var dro, hag evelato er gear euz tad ha mamm, grek ha bugale hag a c’houlenn ive eunn tamm bara. Ho c’hlemmou a laka avechou diez penn ar micherour, mez ne viront ket outhan avad da ober ar memez tra ar zizun varlerc’h. Ha ma teu grasou Doue da skei var boul he galoun ha d’her pika eun tamm, e teui d’he glask eur c’hos-kamarad bennag, evel pa ve digaset gand an diaoul, evit her chacha adarre enn hostaleuriou hag er vouillenn ker goaz hag a ziagent. Dont a ra da galedi enn he bec’het, dilezer a ra Doue, ha neuze n’en euz mui ken c’hoant nemed da rei d’he gorf an oll blijadurezou a c’houlen. C’hoant en deuz da gaout cher-vad hag arc’hant enn he c’hodel ; n’en deuz ket, rak evet en deuz he c’hounidegez. Abalamour da ze ne zell nemed gant kasoni ouc’h ar re o deuz eun dra-bennag, oc’h ar re a vev enn ho eaz. Hen ive, ma karche beza bet eun tammik bian piz, en doa breman destumet eur guennegig-bennag ; mez, siouaz ! korf a c’houneze hag e korf ez ea.\nAbalamour ma n’en euz netra, micherour kear a en em laka atao e kostez ar re fall, rag ar re fall n’int ket ken tost-se d’ho c’houstianz ; ar re fall, el leac’h ma kavint spek, a spego pe e vezo leal pe ne vezo ket, hag etouez ar re-man e kaf d’ezhan e c’hello he-unan kaout ive krok enn tu pe du. Pa vez freuz enn eur vro, pep hini euz ar rumm dud-se a grog el leac’h ma c’hell, ep sellet pe e laer pe ne ra ket ; lavaret e ve eo deuet, enn eun taol, an oll draou da veza boutin... Ma ne gaf ket d’ehoc’h eo guir kement-man, n’hoc’h euz nemed taoler evez ouc’h ar pez a c’hoarvez er c’heriou pa vez electionou. Daoust ha ne vez ket atao ar vicherourien e kostez an hini fall, pe da viana brudet da veza fall ? Daoust ha c’houi hoc’h euz biskoaz ho guelet, enn eur gear bennag, o vont a du gand an hini a zo douget gand an dud vad, me lavar gand an dud a gar Doue, ho bro hag ar Roue ? Nann, e neb leac’h. Micherour kear hag an den a relijion a zo evel ki ha kaz. Ar c’hi hag ar c’haz a vev didrouz hag e peoc’h er memez ti, ken na deu unan-bennag da isa an eil varlerc’h egile ; mez kerkent ha ma vezo iset ar c’hi, e lamm a razaill var ar c’haz. Er memez tra ive, er memez kear e vevo e peoc’h ar vicherourien hag an dud vad, ken na deui unan-bennag da isa an eil varlerc’h egile. — Ha tud fall da isa ne vank ket. — Neuze avad e vezo guelet ar micherour o krial, oc’h en em zevel hag o razailli var ar re vad. Ha goude kement-all a ziskianterez euz ho ferz, e vezint klevet o klemm, o kaout kasoni ouc’h ar re vad, abalamour ma ne roont ket a voued a leiz-kof d’ezho, d’ho zud ha d’ho bugale, evel pa ne vent ket ar penn-kaoz euz ho dienez hag euz ho foan !\nNi, micherourien divar ar meaz, a labour a greiz kaloun a-hed ar zizun ; ha pa c’hellomp kaout daou vennegat da zul, eo brao d’eomp. Ni a labour er guel a Zoue, a c’hounit bara d’eomp ha d’hor bugale, hag, el leac’h en em zevel a eneb ar re vad hag ar re binvidik, e leveromp bennoz Doue d’ezho da veza roet d’eomp labour, ha, dre al labour, boued d’hon tud.\nAbalamour mac’h anavezen kerkouls micherourien kear, eo n’am oa ket a c’hoant da vont da loja e kear Guengamp. Rak, ma vichemp bet dizoloet hag anavezet, ma vije bet zoken an disterra tamm diskred varnomp, e viche dioc’h-tu bodet enn dro d’eomp kement den vak ha dibreder a viche e kear. An hu a viche bet var hor lerc’h ; marteze zoken e vije en em gavet goaz ganeomp, rak ne ket brao koueza etre daouarn kanfarted kear.\nP’am oue diskleriet an traou-se da Ber Gemener, ez eaz kuit he c’hoant da vont da Vuengamp, hag e lavaraz dign :\n— C’houi, Iann Pennors, a rank beza mestr atao. Mad, na deomp ket da Vuengamp ’ta, mez da beleac’h ez aimp da glask lojeiz ? Me a gafe guelloc’h chomm a-za eget bale betek hanter-noz.\n— Oh ! ne valei ket betek hanter-noz ken nebeut. Sell, ne veles-te ket du-hont eur bodad guez ? Ahont e tle beza eun ti pinvidik ; deomp varzu ennhan.\nEdomp o vont abiou Sante-Kroaz — e gallek Sainte-Croix, — pa en em gavaz ganeomp, var an hent, eun den oajet a hanter-kant vloaz, pe vardro, kamm ha tort he fri, hag eul lagad luch enn he benn. Sellet a rea a gorn ouzomp. Dioc’h an ear ac’hanomp marteze ec’h anavezaz n’oamp ket euz ar vro, rak dont a reaz d’hor c’haout hag e lavaraz d’eomp :\n— Me gaf dign, goazed, n’hoc’h ket euz ar vro, ha marteze emaoc’h e klask euz a unan-bennag. Mar kirit lavaret dign petra a glaskit, me her lavaro d’enoc’h, da viana mar gellan.\n— N’omp ket tre euz ar vro, evit guir, emeve d’ezhan ; evelato n’omp ket kollet divar hon hent. Mez evel n’omp ket euz ar re binvidika, n’hor beuz ket kredet mont e kear, hag ez eomp da glask lojeiz var ar meaz. Aman d’an neac’h, d’ar zao-heol, e kaf dign euz eun ti hag a c’helfe hor loja evit eun nosvez.\n— Aze d’an neac’h eman Runveuzit, eun ti euz ar re vella, tud euz ar re galoneka. Me a ia d’hoc’h ambrouk beteg eno, mar kirit, rak en em goll a rafac’h marteze dre ar guinojennou.\n— Bennoz Doue d’ehoc’h. Vad a rafac’h d’eomp, rak va c’hamarad Per Kemener aman a zo skuiz dija he dreid o vale, ha n’en deuz ket a c’hoant da ober tro.\n— Eo, me a ia a galoun vad da ziskouez an hent d’ehoc’h, hag abarz eur c’hart-heur aman emaomp e Runveuzit.\nAr c’homzou-man a roaz nerz d’am c’hamarad Per, ha bale a rejomp varlerc’h al luch. A benn m’hor boa great eun daou pe dri c’hant pas, hon ambrouger, en eur denna eur chapeled euz he c’hodel, a lavaraz d’eomp :\n— C’houi hoc’h euz an ear da veza daou zen mad, abalamour da ze n’em euz ket a aoun o lavaret va japeled dirazoc’h. A-ziagent hel lavaren bemdez e chapel menec’h Sante-Kroaz, mez abaoue m’eo kaset ar venec’h kuit gand an dispac’herien, hel lavaran, en eur vont hag en eur zont dre an hentchou, eb beza guelet gand den. N’ho pezo nemed dont var va lerc’h, me a ielo araok en eur bedi ar Verc’hez Vari.\nHag hen en hor raok, en eur zibuna he japeled, mez me her guele o sellet a gorn var he lerc’h.\n— Ac’hanta, Iann Pennors, eme Ber, ha ne ket eun dro vrao houma d’eomp, kaout azindan hon dourn, evel pa ve digaset d’eomp gand Doue, eur c’hristen mad evid hor c’has da di tud kerkouls hag hen ?\n— Tao, Per, rak n’em euz ket a fizianz enn den-man. Kamm ha tort eo he fri, hag, el leac’h beza a galoun gand he japeled, n’her guelez ket o trei varzu ennomp he lagad luch ? Me her lavar d’id, bezomp var evez.\nNe zalejomp ket d’en em gaout e Runveuzit, rak ne gredan ket e ve, kement ha m’am euz sonch, ouc’hpenn eur c’hart-heur bale etre 8ante-Kroaz ha Runveuzit. Kerkent ha ma ouemp en em gavet, hon ambrouger a ieaz er penn araok enn ti, hag a lavaraz d’ar mestr :\n— Setu aman, Jan-Mari, daou zen estren, doareed mad, hag ho deuz c’hoant da gaout lojeiz diganeoc’h evit eun nosvez.\nJan-Mari a ioa eun den hag a iea var he driugent vloaz. Guenn oa he benn, ledan he dal, lemm he lagad. Eur zell a reaz ouzomp hag en doa an ear da lavaret d’eomp : Diouallit, ma kirit ; mar d’hoc’h digaset aman gant Doue o pezo digemer mad, mez mar d’hoc’h digaset gand an drouk-spered, aman ne vezo truez ebed ouzoc’h.\nGoude beza furchet er c’his-se, dre he daol lagad, beteg goueled hor c’haloun, e lavaraz d’eomp :\n— Ni zo debret hor c’hoan ; azezit da c’hedal ma vezo fichet d’ehoc’h eun tamm bennag da zibri. Hag en eur zistrei ouc’h hon ambrouger :\n— Evidoc’houi a c’hell mont d’ar gear, rak ni a zo skuiz gand hol labour, ha kerkent ha ma o devezo an daou zen-man debret ho zamm, ni a ia d’hor guele.\nAr c’homzou-man a oue lavaret gand eun ear ker rok ha ker seac’h ma lakea ien hor c’haloun.\nJan-Mari en doa tri mab ha diou verc’h. An tri mab a ioa azezet e kichenn ho zad, unan enn eun tu ha daou enn tu-all ; ha dirazho enn tu-all d’an aoled edo an diou verc’h. Hini anezho ne lavare ger.\n— Jann-Louiz, eme Jan-Mari d’ar gosa euz he verc’hed, tomm eur banne zoubenn d’an daou zen-man.\nAr zoubenn ne oue ket pell o tomma, a drugare Doue, rag evel aoun hon doa hon daou, Per ha me, dirak taol lagad lemm Jan-Mari.\nGoude hor banne zoubenn, n’oa ket euz ar re vella, hen anzao a rankan, e oue kinniget d’eomp bep a damm bara zeac’h. Kemeret a rejomp, rag digor oa hor c’haloun, an hent en doa divouedet ac’hanomp.\nKerkent ha m’hor boa lounket ar c’hinaouad diveza, Jan-Mari a lavaraz d’eomp :\n— Va c’hlevet hoc’h euz o lavaret d’hoc’h ambrouger omp, va bugale ha me, skuiz gand hol labour ; c’houi hoc’h-unan hoc’h euz an ear da veza skuiz ive ; kouls eo d’eomp ’ta mont da gousket. N’oun ket evit rei gueleou d’ehoc’h rak karget int oll ganeomp hon-unan. Er c’hraou e rankot mont da loja, kolo fresk avad a vezo dindannoc’h.\nTi Runveuzit a zo eun ti hir. E kreiz ez euz eur pignoun a ia beteg ar zolier, hag a zisparti an ti-annez dioc’h ar marchosi, el leac’h ma ouemp kaset da loja var ar c’holo.\nGoude beza diskouezet d’eomp hor c’huchenn golo, Jan-Mari a zerraz varnomp dor ar c’hraou, var alc’houez, hag a ieaz he-unan d’he vele, mechanz.\nSetu Per ha me hon daou hon-unan gant eur guchenn golo evit guele, skuiz hor c’horf evit guir, mez hanter-leun epken hor c’hof.\n— Ac’hanta, Iann Pennors, eme Per d’in-me, me gred emaomp guelloc’h aman var ar c’holo eget var eur c’holc’hed enn eun ti bennag e kear ?\nPer evit lavaret se n’oa ket a zroug ennhan ; n’en doa ken c’hoant nemed da dremen eun tamm amzer en eur c’hoapaat.\n— Da viana, Per, eme-ve, aman ne dapimb ket a c’hoenn.\n— Nann, mez moui, pe gelienn-vors, divar ar c’hezek, ne lavaran ket avad.\n— Ne pezo nemed skrabat eun tamm hag e nijint kuit.\n— Du-man euz eur c’hi hanvet Korsako hag a oar ober brao kenan he vele e mesk ar c’holo ; ma karien beza eat d’ar skol ganthan n’oan ket bet ken nec’het ha ma’z oun breman.\n— Na petra a laka ac’hanot da veza ken nec’het-se ?\n— Petra ? Lavaret a ran d’ehoc’h ; ar c’hi a zu-man a oar ober he vele brao tre, e mesk ar c’holo, ha me ne ouzounn ket.\n— Setu aze peadra da goll ar penn, evit guir ! Nec’h euz nemed ober eun toullik a ze e kreiz ar c’holo, me a raio eun all enn da gichenn ; goude-ze e chachimp eur guchenn-all a golo varnomp hag e kouskimp c’houek ac’hann da varc’hoaz vintin.\n— Diviska hon dillad a rankimp da ober ive, neket ’ta, Iann ?\n— Asa, Per, ro peoc’h ; diviska hon dillad evit mont etouez ar c’holo !\n— Mad, pa oan bian e Kervern, va mamm a lavare dign : Divisk atao da zillad, Perik, var ar bank araok mont enn da vele, gant aoun da louza al linseriou. Daoust ha breman pa’z oun braz ne dlean ket ober ar memez tra ?\n— Ia, mez aman n’euz linser ebed evelse.\n— Ah ! n’euz linser ebed enn hor guele ! Ar re-man a zo gueleou egiz Treger neuze ’ta, Iann ?\n— Ehan da farsal, Per, ha kaozeomp da vad. Petra zonjez euz a Jan-Mari, an ozac’h, hag euz he vugale ?\n— Petra a zonjan ? E feiz, netra a vad ebed, avad. Jan-Mari a zo seac’h ha rok an tamm anezhan ; he dri vab o deuz an ear da veza potred stard, ha n’o deuz ket aoun rak ho skeud.\n— Kaout a ra d’id e vent tud vad, tud a relijion ?\n— N’heller ket barn an dud dioc’h ar guel, mez evit an digemer o deuz great d’eomp n’eo ket euz ar re gaerra.\n— Nann, guir a leverez. Koulskoude pa zeller ouc’h Jan-Mari, n’heller ket miret da gaout eun ear a zen honest varnezhan.\n— Ia, mez hevella a zo oc’h eun den honest eo eul laer.\n— Guir a leverez adarre, abalamour da ze eo guell d’eomp beza var evez. Da c’hour-gleze a zo ganez, mechanz ?\n— Ia, ia, hag aoun am euz da rankout lakaat anezhan da labourat araok varc’hoaz vintin.\n— Ganen-me ema va ini ive ; dalc’homp krok pep hini enn he hini, evit beza e taill da skei ma vez red.\n— N’ho pezet ket a aoun, Iann Pennors, ne ket Per Kemener eo a greno he zourn.\n— Da gredi a ran, Per, rak da anaout a ran. Breman lavaromp hor pedennou, evel ma’z eo red da bep kristen mad hen ober.\n— Ia, kouls eo d’omp, rak skournet eo dija va divesker azindan-on.\nHa ni hon daou, Per Kemener ha me, d’an daoulin da lavaret hor pedennou evel ma her greer bep nos ha bep mintin, enn oll diez a vro Leon.\nGoude ma oa achu ganeomp hor pedennou, Per a lavaraz dign :\n— Iann, ha n’hoc’h euz ket guelet eun tamm sklerijenn o para varnomp epad m’edomp o lavaret hor pedennou ?\n— Eo, eme-ve, me am euz guelet ive eun dra-bennag. Daoust hag arru e ved varnomp. Koulskoude n’em euz klevet trouz ebed. Ha te ?\n— Na me kennebeut ; n’em euz guelet nemed evel eul luc’heden o tont euz ar zolier aze, o para eun tammik varnomp hag o vont kuit ker buan-all.\n— Mad, pa ne glevomp trouz ebed, bezomp fizianz e Doue. En em astenn var da guchenn golo ha kousk ; me a jommo eur pennad dihun ; an disterra trouz a glevign, me az c’halvo.\nPer ne zaleaz ket da gousket c’houek hag a benn eur pennad goude, evel ne gleven trouz ebed, hag, eun tamm ive gounezet gand skuizder ar bale, ec’h en em daoliz etouez ar c’holo hag en em roiz da gousket.\nTenval oa c’hoaz ar c’hraou, pa ouemp dihunet gand guigour an alc’houez e potaill an nor ; mez kerkent ha ma oue digoret e velchomp oa deiz braz, hag hor boa great hor c’housk-mintin. Ne oamp evit guelet netra araok, rag an nor hag ar prenestrou a ioa serret kloz varnomp.\nKenta velchomp o tont er c’hraou oue Jan-Mari, mez Jan-Mari dishevel diouc’h ma oa enn abardaez araok. Dont a reaz varzu deomp en eur c’hoarzin hag en eur c’hervel ac’hanomp.\n— Ac’hanta, goazed, emezhan, e fesoun e karer ober ar c’housk-mintin e kostez bro Leon ?\n— Avechou dre eno, kerkouls ha dre aman, mechanz, eme-ve, e karer chomm er guele pa vezer skuiz. Evidomp-ni a zo chommet er mintin-man enn hor guele, pe, pa lavarign ar virionez, e mesk hor c’holo, abalamour ma ho poa lakeat ac’hanomp enn eur c’hraou ken du ha sac’h eur glaouaer.\n— Guir an dra-ze, eme Jan-Mari, mez red oa. Hastit affo breman sevel alese, lavaret eun tamm pedennou ha dont d’an ti.\nHag hen kuit, en eur lezer ac’hanomp hon daou hon-unan. Ker buan ha ma oa eat kuit, Per a lavaraz dign :\n— Petra zonjit, Iann Pennors, euz an den-ze ? Deac’h n’oa ket evit ober eur zell eeun ouzomp, hag herrio e c’hoarz ouzomp, evel pa vichemp deuet da veza mignouned a galoun.\n— Ne oufen ket evit her lavaret did, Per, rak ne ouzounn ket va-unan.\n— Daoust hag eun trubard e ve, bet epad an noz ouc’h hor guerza da republikaned Guengamp, ha deuet da veza laouen breman p’en deuz bet pae an trubarderez ?\n— Ne gaf ket dign, rak Jan-Mari a zo eun den hag en deuz re a zoare vad. Eur goustianz eeun a rank beza enn he greiz, rak he c’hoarzadennou a ioa re galounek ; an ear en doa da c’hoarzin da vad, ha, ma viche bet eun trubard, he goustianz e diviche kals pe nebeut piket he galoun da veza guerzet daou zen n’oar ket da anaout, ha n’o deuz great drouk ebed d’ezhan.\n— Evidon-me, ne ouzounn petra da zonjal ; red eo gedal ha beza var evez.\n— Ar virionez a leverez, Per ; bezomp var evez. Mar deo Jan-Mari eun trubard, araok kresteiz emaomp e prizoun Guengamp. Ac’hano vezo diez tec’het, me gred ; evelato unan pe unan ac’hanomp, marteze hon daou, a c’hello kaout he dro da vont kuit, eb lavaret kenavezo da zoudardet ar republik. Mad eo d’eomp ive ’ta ober diou lodenn euz an arc’hant a zo ganeomp. Tregont skoued a ioa roet d’eomp gand an Aoutrou Kerbalanek ; eiz skoued hon euz dispignet, chomm a ra ganeomp daou skoued varnugent ; ar pez a ra peb a unnek skoued da bep hini ac’hanomp. Del, setu aman da lodenn. Mar gellez kemeret an teac’h da-unan, dalc’h sonj-mad da vont da Vaner Sant-Iann-Kerdaniel, eun teir leo bennag ac’halenn. Eno, mar d-eman an Aoutrou er gear, e klevi ar pez en deuz c’hoant da c’houzout an Aoutrou Kerbalanek, ha, ma n’eman ket er gear, e vezo lavaret did e peleac’h eman. Mont a ri betek ennhan, kousto pe gousto, ha klevet a ri ganthan, ha gand ar vistri-all, ar pez a ranko da ober hor mestr-ni, an Aoutrou Kerbalanek.\n— Ho komzou, Iann, a zo ken hirvouduz ha klemmou an anaoun. Lavaromp hor pedennou a zo guelloc’h d’eomp ma’z aimp da velet penaoz eman an traou. Marteze, el leac’h mont d’ar prizoun da loja everr, e kouskimp fenoz en eur guele plun, e maner Sant-Iann-Kerdaniel ; me ne garan vouela nemed pa vez red.\nHag en eur lavaret ar c’homzou-ze, Per Kemener a ioa an dour enn he zaoulagad. Hennez a ioa eun den a galoun, ar Per-ze !\n— Ia, mad a leverez, Per, eme-ve, ar beden a ra vad. Doue a deui d’hor sklerijenna ha da rei nerz d’eomp.\nA-veac’h ma oamp savet enn hor za, goude hor pedennou, ma velchomp o tont er c’hraou mab kosa Jan-Mari hag he verc’h, kel laouen hag an heol.\n— Ac’hanta, emezho, setu aze pedennou hag a zo hir avad !… Eun tammik hirroc’h eget ar re deac’h da noz… Alo, hastit affo, hon tad a zo skuiz ouc’h ho kedal.\n— Ia, guir a livirit, eme Ber, deuit, Iann, rak me zo goullou va c’hof ; ne ouzounn ket da beleac’h eo eat ar banne zoubenn am boa bet deac’h da noz.\nMont a rejomp varlerc’h ar mab hag ar verc’h, en eur zellet an eil ouc’h egile, rak ne c’houiemp ket petra iea da c’hoarvezout ganeomp.\nKerkent ha ma oamp en em gavet enn ti, Jan-Mari a deuaz d’hor c’haout, en eur lavaret d’eomp :\n— Me gave dign oac’h adarre en em roet da gousket, pe chommet, dre ho pedennou re hir, da inoui an Aoutrou Doue hag he zent er Baradoz. Alo, deuit aman buan ma tebrimp peb a damm.\nHag en eur lavaret se, e kasaz ac’hanomp da eun tammik kambr vian a ioa e lost an ti.\nAn digemer hon doa bet en dervez araok en doa mantret ac’hanomp, ha great zoken aoun d’eomp ; an digemer a rear d’eomp er mintin-man a laka souezet meurbed hor spered. Ha c’houi, en hor leac’h-ni, a viche c’hoarvezet ar memez tra ganeoc’h. Deac’h da noz n’oa hemed eur c’hos-banne zoubenn hag eun tamm bara zeac’h, hag er mintin-man, er gamprik vian-man, var an daol, ez euz eur banne soubenn ar c’hik euz ar re vella, kik poazed enn dour, kik poazed enn amann, sistr ha guin da eva kement ha ma karer. Me her lavar d’ehoc’h, enn noblansou pinvidika ne vez ket guelloc’h pred.\nPer ha me, evel daou zen diot, a jomme mud da zellet an eil ouc’h egile.\n— Ac’hanta, eme Jan-Mari, en eur rei d’eomp peb a skudellad soubenn, ankounac’heat hoc’h euz dibri boued, abaoue ma’z oc’h bet o loja etouez ar c’holo? Ha c’houi, va bugale, azezit aman, ho pemp, da zibri peb a damm gand an dud vad-man.\nP’am boue debret eun tamm hag eved eur banne sistr mad, e teuaz eun tammik bian va zeod dign, hag e liviriz da Jan-Mari :\n— Ne ouzounn ket perak e roit d’eomp herrio eur pred ker mad, c’houi, ha n’ho poa roet d’eomp deac’h nemed peb a gos-banne zoubenn. Ne ouzounn ket perak hoc’h ker seder ha kel laouen herrio, c’houi hag a ioa deac’h du ho penn ha rust evel eur bod spern. Lavarit dign perak hoc’h troet er mintin-man evel ma’z oc’h.\n— Ia, her lavaret a rign d’ehoc’h a galoun vad. Deac’h, pa’z oac’h deuet d’am zi, oac’h deuet gand eun den ha n’en deuz brud vad ebed er vro ; gand he japeled e vez var an hent oc’h ober he bilpouz, o tenna digant an dud vad kement a c’houzont. Kerkent ha m’en deuz klevet eur c’helou bennag, e red da gear d’her lavaret d’ar republikaned. Eur spier eo, ha, meur a veach, ounn bet dija diskuliet gant-han, her gouzout a ran. C’houi, evel ma’z oc’h daou zen mad, a c’helle beza tud fall ; red oa dign ive ’ta disfiziout ac’hanoc’h, rak enn amzer zo breman e ranker diskredi var an oll, dreist pep tra var an divroidi. Her lavaret a ran d’ehoc’h breman, en eur c’hoarzin, kredi a rea dign oac’h deuet da c’houlen loja diganen evit lakaat an tan varnomp, pe evit digeri, epad an noz, dor va zi d’ar republikaned.\n— Evit goall baotred e kemerac’h ac’hanomp, e fesoun ?\n— Ia, hag abalamour da ze va zri mab ha me a ioa var evez ac’hanoc’h.\n— Ha penaoz hoc’h euz anavezet n’emaomp ket a du gand ar republikaned, ha n’oamp ket deuet da loja d’ho kear evit lakaat an tan varnoc’h ?\nAdtapet diwar « https://br.wikisource.org/w/index.php?title=Emgann_Kergidu/Pennad_03&oldid=51296 »\nKemmoù diwezhañ degaset d'ar bajenn-mañ d'an 1 Mae 2013, da 19:12.


Pajenn:Fenelon - Digweziou Telemaq mab Ulyss.djvu/44 - Wikimammenn\nPajenn:Fenelon - Digweziou Telemaq mab Ulyss.djvu/44\nint taolet gant ar fortun, é tougont enno ho-unan pé-a-dra da brédéri ; hag an énou a dor an dud all, mémeuz é créiz ar plijaduriou, na ell qét dont péteg enno. Evruz ar ré a gar lenn, hag a ell caout levriou. En eur lavaret qément-sé é tréantiz en eur c’hoat ténval, é pini é caviz eur c’hoziad, pini en dévoa eul levr en hé zourn.\nAr c’hoziad-zé a oa eur béleg d’an Doué Apollon : hanvet éz oa Thermosiris. Servich a ré an Doué en eur templ a varbr, savet er c’hoat-zé dré urz ar rouéed an Egypt. Al lévr hén dévoa en hé zourn a oa eul levr a hymnou en hénor an douéou. Tostaat a réaz ouzin gant carantez, hag en em léqéjomp da gompza étré-z-omp. Danévelli a ré qér brao an traou tréménet, ma crédet ho gwélet, mes danévelli a ré anézo é berz compziou, hag hé danévellou na énoué dén.\nHép dalé em c’haraz gant ténéridiguez, hag é roas din levriou évit va fréalzi : gervel a ré ac’hanoun va mab, hag é responten dézan aliez : Va zad, an douéou, péré ho deuz tennet Mentor diganén, ho deuz bét truez ouzin. Ho roet ho deuz din évit va scoazia. An dén-ze, hénvel oc’h Orphéus, pé Linus, a oa hép arvar mignon d’an douéou. Lavaret a ré din ar gwerziou hén dévoa gréat, hag é roé din ar ré calz a wersaé-\n↑ Apollon, pé en héol, an Doué Sul, en hénor da bini ar Celted a save mein hir.\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/44&oldid=116704 »\nKemmoù diwezhañ degaset d'ar bajenn-mañ d'an 30 Mez 2018, da 21:07.


Skeudennoù – Page 2 – Shots of Science Bzhg\nUr vleunienn ne c’hell ket goueñvi\nEr maen-raz du eo graet ar vleunienn e celestite ha kalsiom.\nPublié parShots Of Science 29 mai 2017 Publié dansDouaroniezh, SkeudennoùÉtiquettes : bleunienn, geologiezhLaisser un commentaire sur Ur vleunienn ne c’hell ket goueñvi\n« Rent a Goat » : feurmiñ ur c’havr\nUn embregerezh a feurm givri evit dic’harzhañ tachennoù leun a strouezh. Gwelloc’h eget saotrañ gant louzoù, ‘gav ket deoc’h ?\nPublié parShots Of Science 26 mai 2017 Publié dansSkeudennoù, SokiologiezhÉtiquettes : gavr, givri, strouezhLaisser un commentaire sur « Rent a Goat » : feurmiñ ur c’havr\nHolen 280 milion a vloavezhioù, ha mat da zebriñ evit 2 vloaz c’hoazh hepken. Poent e oa.\nPublié parShots Of Science 25 mai 2017 Publié dansDouaroniezh, Skeudennoù, SokiologiezhÉtiquettes : debriñ, holen, kozhLaisser un commentaire sur Holen kozh-Noe\nPlijadur deoc’h, alamanegerien, tu zo deoc’h kavout e skrid (1877) digoust war ar rouedad !


Devezh ar vro - Wikipedia\nDevezh ar vro\nDevezh ar Vro, pe devezh broadel, a reer eus un devezh zo lakaet en deiziadur evit lidañ ur vro. Meur a stumm a c’hell bezañ gant al lidoù-se. Alies e vo ur gouel broadel, un devezh gouel, eus Devezh ar Vro. Alies e tegouezh an devezh-se d’un deiz eus ar bloaz ma teuas ar vro da vezañ dizalc’h (da skouer ar 4 a viz Gouere e Stadoù-Unanet Amerika. E broioù zo e vez dibabet deiz gouel ur sant enoret er vro (da skouer gouel Sant Padrig evit Iwerzhon). Deiziadoù pouezus en istor a c’hell bezañ lakaet da Zevezh ar Vro ivez (da skouer an 11 a viz Gwengolo evit Katalonia). En darn vrasañ eus ar broioù ne vez nemet un Devezh ar Vro bep bloaz, met e broioù zo, evel Pakistan, e c’hell bezañ meur a hini. Meur a anv a c’hell bezañ gant ar devezhioù gouel broadel : Devezh an Dizalc’hidigezh, Devezh ar Frankiz, Devezh an Unaniezh, Devezh ar Republik.\nEr broioù dizalc’h e vez anavezet an devezh-se gant al lezenn ha peurvuiañ e vez un devezh gouel. Er broioù n’int ket dizalc’h e c’hell bezañ anavezet ent-ofisiel (da skouer e Katalonia e oa bet anavezet da zevezh gouel gant ar Parlamant e 1980). E broioù all, dre ma n’eo ket anavezet an devezh ent-ofisiel, e c’hell bezañ dizemglev war an deiziad. E Breizh da skouer e lavar kalz tud e vez Devezh ar Vro d’an 19 a viz Mae, gouel Sant Erwan, met d’ur mare zo bet e veze roet an anv Devezh ar Vro, e Breizh, d’un devezh eus miz Mezheven ma veze lidet koun Emgann Ballon (trec’h Nevenoe war ar Franked). Ar pouez a roer da Zevezh ar Vro a c’hell bezañ bras pe vrasoc’h hervez ar vro hag an devezh a c’hell kaout meur a stumm. E Frañs da skouer e vez moustroù bras gant soudarded o tibunañ war ar Champs-Élysées e Pariz ha tanioù-arvest a vez aozet e kalz kêrioù. En Iwerzhon e vez tud laouen o tibunañ e straedoù pep kêr hag e vez forzhig tud o lonkañ banneoù en ostalerioù. Gouel Erwan, e Breizh, a vez lidet gant abadennoù sonerezh dreist-holl.\nE kalz broioù e tegouezh Devezh ar Vro d’un deiziad resis, met en un nebeud broioù e c’hell bezañ ur gouel mont-dont. E Jamaika, da skouer, e vez lidet Devezh ar Vro d’al lun kentañ eus miz Eost. Lidañ a reer evel-se dizalc’hidigezh Jamaika, a voe roet dezhi gant gouarnamant ar Rouantelezh Unanet d’al Lun 6 a viz Eost 1962, al lunvezh kentañ eus miz Eost er bloavezh-se. E Tailand, a-hend-all, e vez lidet deiz-ha-bloaz ar roue d’ar 5 a viz Kerzu. D’an deiz-se e vez Devezh ar Vro bremañ met cheñch a raio pa vo ur roue all war an tron.\nUn nebeud devezhioù broadel[kemmañ | kemmañ ar vammenn]\nAfghanistan\t19 a viz Eost\nAlamagn\t3 a viz Here\nAlbania\t28 a viz Du\nAljeria\t1añ a viz Du\nAndorra\t8 a viz Gwengolo\nArc'hantina\t25 a viz Mae\nAostria\t26 a viz Here\nBelgia\t21 a viz Gouere\nBhoutan\t17 a viz Gouere\nBirmania (Myanmar)\t4 a viz Genver\nBolivia\t6 a viz Eost\nBreizh\t19 a viz Mae: Gouel broadel Breizh\nBro-Saoz 23 a viz Ebrel\nDanmark\t5 a viz Mezheven\nInizi Faero\t16 a viz Ebrel\nFinland\t6 a viz Kerzu\nFlandrez 11 a viz Gouere\nFrañs\t14 a viz Gouere: Devezh ar 14 a viz Gouhere\nGaliza 25 a viz Gouere\nGres\t25 a viz Meurzh\nGreunland\t21 a viz Mezheven\nHungaria\t15 a viz Meurzh, 20 a viz Eost\nIsland\t17 a viz Mezheven\nItalia\t2 a viz Mezheven\nIwerzhon\t17 a viz Meurzh\nKanada\t1añ a viz Gouere\nKatalonia 11 a viz Gwengolo\nKebek\t24 a viz Mezheven\nKembre\t1añ a viz Meurzh\nKernev-Veur\t5 a viz Meurzh\nKiprenez\t1añ a viz Here\nKirgizstan\t30 a viz Eost\nKorsika\t8 a viz Kerzu\nKroatia\t25 a viz Mezheven\nKuba\t1añ a viz Genver\nLatvia\t18 a viz Du\nLiechtenstein\t15 a viz Eost\nLituania\t16 a viz C'hwevrer\nMalta\t21 a viz Gwengolo\nMaroko\t2 a viz Meurzh\nOuzbekistan\t1añ a viz Gwengolo\nPapoua ar C'hornôg\t1añ a viz Kerzu\nPolonia\t3 a viz Mae\nRusia\t12 a viz Mezheven\nSamied 6 C'hwevrer\nSenegal\t4 a viz Ebrel\nSkos\t30 a viz Du\nSpagn\t12 a viz Here\nStadoù-Unanet Amerika\t4 a viz Gouere\nSveden\t6 a viz Mezheven\nRepublik Tchek\t28 a viz Here\nTurkia\t29 a viz Here\nUkraina\t24 a viz Eost\nVatikan\t22 a viz Here\nAdtapet diwar « https://br.wikipedia.org/w/index.php?title=Devezh_ar_vro&oldid=1962918 »\nKemmoù diwezhañ degaset d'ar bajenn-mañ d'an 17 C'hwe 2022, da 08:24.


Broioù al Liger - Wikipedia\nrannvro melestradurel Bro-Frañs\n(Adkaset eus Pays de la Loire)\n3 757 600 ann. (2017)\n47° 12′ 41″ Norzh\n1° 31′ 31″ Kornôg / 47.2113, -1.5252\nLiger-Atlantel, Vande, Mayenne, Sarthe, Maine-et-Loire\nBroioù al Liger pe Pays de la Loire (hervez an anv ofisiel) zo unan eus rannvroioù Bro-C'hall, krouet gant ar gouarnamant gall e 1955, war-lerc'h ur rannvro velestradurel krouet e 1941. Pemp departamant zo bodet enni : Maine-et-Loire, Sarthe, Mayenne, Vande ha Liger-Atlantel. Da lavarout eo emañ e-barzh ar memes rannvro:\nlodenn greisteiz Breizh,\nar proviñsoù gall Anjev (departamant Maine-et-Loire hiziv) ha Maine (departamantoù Mayenne ha Sarthe bremañ),\nlodenn gwalarn Poatev, gant departamant ar Vande.\n1 Orin ar rannvro\n2 Brudañ ar rannvro\n2.1 Klask gwrizioù Broioù al Liger en Istor\n2.2 Broioù al Liger war ar c'hirri-tan\n3 2018 : ur gêriadenn tennet digant Broioù al Liger evit he lakaat er Rannvro Breizh\nOrin ar rannvroAozañ\nE-pad an Dispac'h Gall, d'ar 4 a viz Meurzh 1790 e voe rannet Breizh e pemp departamant : Morbihan, Finistère, Côtes-du-Nord, Ille-et-Vilaine ha Loire-Inférieure.\nE 1941 e voe krouet div rannvro gant an dekred Pétain-Darlan :\nur rannvro Bretagne, hep al Loire-Inférieure\nha rannvro al Liger, Añje he c'hêr-benn, gant al Loire-Inférieure met hep ar Vendée ha gant an Indre-et-Loire.\nEr bloavezhioù 1960 ha 1970 e teu da vezañ ur rannvro velestradurel hep goulenn meno ar geodederien nag hini an dilennidi.\nBrudañ ar rannvroAozañ\nSkoed ardamez Broioù al Liger\nBroioù al Liger a vije ar rannvro c'hall hag a zispign ar muiañ evit en em vrudañ. (Daveoù a vank) Ur skoed ardamez zo bet krouet, met n'en deus reizhegezh istorel ebet. N'eus ket pell ez eus bet ijinet ul logo nevez ivez.\nKalz burutelladennoù zo diwar he c'hont. Ar gevredigezh, Breizh Adunvan, a stourm evit adunvaniezh Breizh abaoe ar bloavezhioù 1970.\nAn diversivie eo anv he c'houlzad ziwezhañ, diwar-benn liested ar rannvro. Luadennoù zo bet ijinet diwar-benn annezidi nevez ar rannvro, ar re diversiviens. Kaoz zo eus ur c'hleñved nevez : al ligériose.\nLogo nevez ar rannvro\nKlask gwrizioù Broioù al Liger en IstorAozañ\nAr proviñsoù gall ha broioù al Liger.\nHervez darn e oa dija eus Broioù al Liger en amzer ar C'halianed: \nBroioù al Liger war ar c'hirri-tanAozañ\nAbaoe m'eo kemmet ar plakennoù kirri-tan e vez lakaet arouez rannvro Broioù al Liger war girri Bretoned Bro-Naoned, met ingalet ez eus bet ivez gant emsaverien pegsunioù war skouer reoù rannvro Breizh da begañ war-c'horre.\n2018 : ur gêriadenn tennet digant Broioù al Liger evit he lakaat er Rannvro BreizhAozañ\nD'an 1 a viz Genver 2019 e vo staget tennet La Lamberdais digant ([ https://www.ouest-france.fr/pays-de-la-loire/mouais-44590/mouais-la-lamberdais-va-devenir-bretonne-6035153?utm_source=dlvr.it&utm_medium=facebook]).\nFrançois Lebrun, Histoire des Pays de Loire, éd. Privas, coll. Univers de la France, 1972. Abaoe 1972 eta e vez klasket brudañ ar broioù-se.\nLec'hienn ofisiel Broioù al Liger\nLec'hienn Breizh Adunvan\nur blog anvet BRO-NAONED = BREIZH\nur blog diwar-benn al ligériose\nLec'hienn ar stroll 44=BZH\nBrezel etre Breizh ha Pays de la Loire, hervez ar gazetenn ouest-France\nAdtapet diwar « https://br.wikipedia.org/w/index.php?title=Broioù_al_Liger&oldid=1913606 »\nDernière modification le 20 Her 2021, à 18:56\nKemmoù diwezhañ degaset d'ar bajenn-mañ d'an 20 Her 2021, da 18:56.